Mun nyiapaghi dana darurat paleng nyaman neng ATM laen otabe lebat bank laen. Ma` le ta` tacampor ben pesse se biasa eghebey bhalanjha re saare. Otabe angghuy cara se lambe`, angghuy celengan se dari plastik otabe kendhi. Mun ecampor ben kabhutoan bhan are, ye bisa ta` etemmu la olle berempa tabunganna. Mun epesah kan nyaman bisa tao ollena nabung saabit jeriya. Pertama ye targetaghi enga` se ghelle` neng attas la e jelasaghi, tape riya angghuy celengan se sakerana ta` bisa ghampang ekala`. Mare noles target, langsung berri` silang. Aslina ye ta` papa. toles tangghalan kalender ye bisa kiya, mun bhan mamaso` pesse langsung e silang.


Papasaerah se ngobengah bharang elektronik kodhu bhik tengateh bisaos. Kulah neka toman melleh bharang se eka'dhimmah lkaran kulah butoh sarah, akadhi catogennah obhu'. Kulah melleh lah neng toko berna oren jaruah, namong kulah apangrasah melanah kualitassah neka lok se sae kulah melleh neng toko ijo. Ghun tak le bendher, san la ampon dheteng neng roma duh cek tepes sarah ban panassah jyah tembhus mnabi e tegghu'. Melanah hal neka lakaran lok kengeng e prediksi pole, tapi kengeng e kataoen manabi bharang larang ban bharang bhagus ghaduwan kualitas se lok padeh ban bideh hari bharang se laennah. Menangka jareya bhik tengateh sadhaja manabi le melleh.


Indonesia andik benyak enuman tradisional neng seng-maseng disah. Sala settongah enuman se andik nyamah bajigur. Asallah enuman jiah derih Jebeh Berek. Enuman bajigur andik rassah manis. Biasanah enuman riah cek salpa eng mun eyenum bektoh lem-malem kaangghuy meangak dek beden. Bajigur cek saenah mun ekancaen kelaben kakanan engak gheddeng guring otabeh blandong guring. Mun derih ceretanah, enuman riah asallah derih petani se ampo agebey enuman derih gule aren mun mangkattah ke sabe, sampe deddhi nyamah bajigur. Rassanah se manis, setiah lok pateh benyak nak-kanak ngudeh sedhujen. Amarghe polanah enuman lambenah kocang-eng. Meski kadinikah, enuman riah kodhu terus e kenalaghi dek nak potoh.


Sabellunna bada Suramadu sabbhan jar-kalenjar ka Kebbhunna Keban e Surabaya nangghin nompa' kapal e tase'. bakto kenne' e Sorbhaja samarena dari kebbhunna keban, mare nyongngo' cem-macemma keban entar ka barung se ce' rajana. bada andha se bisa ajhalan dhibi'. Nyamana andha ghella' eskalator ban tang soko korang sakonne' para' taceppetdha. nyamana reng Madhura lamba' ta' toman tao apa ngatela' eskalator abak ngetek. Ghan bada Suramadu oreng Madhura la pada maso oreng kotta raja polana segghut ban ghampang entar ka ebhuna kottha Jawa Timur ya Surabaya reya. Kebbhunna keban bhai bagina panakan dhala tobuk. mon ngangghuy eskalator biyasa ta' enga' engko' sabbhan.


Nanem taneman apa bhai biasana dhaddhi kebiasaanna tang nenek. Bengkona tang Nenek begh jhauh dari bengkona engko`. Lakona bhan are ye ka saba`an nandur otabe nyeram ben aberri` pupuk. Tape lakona dari lagghu sampe` ka sore, tade` liburra sakale. Nanem padi ben jhaghung. Ra kera dari bengkona korang lebbih jarak 2 kilometer. Biasana tang Nenek nompa` sapeda ontel. mangkana ta` salah mun beliau orengnga ta` ghampang sake`. Maseh tua pagghun gheli se mangkadhe ka saba`an. Teka` esoroh ambu ye pagghun ta` ende` ambu. Nyare kalakoan ca`na ma` olle sehat ben kuat. Maelang panyake` tua kiya ca`na. Misalla enga` asam urat, kolesterol ben dara tengghi.


Hobi otabe kasennengan ye riya kegiatan se ce` e sennengnge ben oreng. Biasana e laksanaaghi e luar kalakoan re saarena, tape bede kiya se dari kasennengan pas dhaddhi kalakoan bhan are. Macemma kasennengan alias hobi bannya`, ca`na bhan oreng se dhe bhide. Bede se senneng maceng, renang, amassa`, tedung, nengghu film, ngakan, ben laenna. Kasennengan riya biasana para` bhidhe`e antara lalake` ben bebini`. Lalake` biasana kasennengan enga` manceng, negghu bal balan, lan jhalanan nompa` motor raja, ngoleksi montor otabe motor lake`, ben cem macem. Mun bebini` ye se ekasennengnge bebini` biasana, contohna ajhajjhai`, nanem taneman, amassa`, ben laenna. Tape ye bannya` kiya bebini` se kasennenganna pade ben lalake`, sabhaligghe lalake` kiya nga`ruwa. manfaatta kasennengan ye masenneng abe`na dhibi`, tape bisa kiya endi` manfaat ghebey oreng laen.


"Ah, njek. Ajiah bhein mon hedeh setuju." Engkok naddhek ghir pengghiren ngetelak bun obunnah hedeh, asik tojuk mecah koran elektronik pole. Hedeh naddhek, sittong langkah masemmak dek engkok ben ngerangkol tang bheuh. Pak nepak tang bheuh. Sahabat. "Sittong sikap visi teknologi. Selalu inovatif." Kami asalaman. Saling mandheng sekejjhik. Bedeh musik. Selo kembher. Sittong irama mar samar akadik jheu deteng deri lok taoh ara dimmah. Drone ngeluncur kecepatan tegghi ngibeh hedeh ben engkok bik kru kapal, penerbangan entar dek kiasan kiasan se akadik imajiner. "Perang bintang keng cuma impian makhluk manossah." Kalimat pembuka jiah gheressah akadik super sonic. Film soal bhumeh teppak jiah. Scene.


Kotak bharangnga. Ajiya anyama laptop. Bannya' merk se nalpek ka bharang se anyama laptop ajiya. Bannya' na'-kana' amaen laptop se lakar kalakowanna aghantong ka jiya. Biyasana eyangghuy bi' na'-kana' kuliya. Eyangghuy ghabay ngettek tolesan se epadhaddhi file. Biyasana bada tugas dari dosenna. Bada keya se alako ghabay pamflet. Aghambar neng laptop se bisa ebajar bi' oreng se nyoro. Lakar maamfaaddha lebbi bannya' dari hape ban bannya' kalakowan se ekalako neng laptop. Neng tor-kantor pada ngangghuy laptop ka oreng se lako. Laptop ajiya bisa ekalako neng lowar. Oreng noles barta pada keya ngangghuy laptop. Neng laptop noles nyaman. Laenan bi' noles ngangghuy hape.


Oreng jheman lambek biasah nyassah klambih angghuy tanang. Biasanah oreng lambek pas ka songai ghebey nyassah klambih. Sejjhek bedenah toilet, oreng pas aghenteh nyassa ning toilet otabeh jedding tapeh pagghun angghuy tanah. Biasanah mon oreng nyassa riyah angguy ember ben angguy tatakan ghebey nyekkak klambih se bedeh nodanah. Samarenah e kocek, oreng se nyassah angghuy tanah biasanah butoh 2 sampek 3 kaleh aghenteng aing bilasan ghebey mae lang sabonnah sampe bherse. Ning cucian bilas terakhir, pas e perres sampek maksimal tanang bisah merres pas e jhemmor ning bebe mataareh. Oreng jheman lambheng biasanah mon mosen ojhen ye sasaan tak kerreng kiyah polanah tergantung sarah moso mataareh.


Neng sekolahan sabben areh Jum'at teraher neng aher bulen riyah bedeh kegiaten rutin mon kabbhi mored neng MTs jiyah mecah qor'an ben ngehatamagih qor'an. Settong kellas wejib khatam, deddhi settong mored kebegiyen mecah settong juz. Acara riyah ebedehagih kepala madrasahnah ben guru agemanah makle ningkatagih nilai keagamaan neng sekolah. Neng kellasah Ahmad bedeh tellok polo duek mored, tapeh bedeh duek mored binek se teppak lok kennneng mecah qor'an polanah haidh, deddhi pas settong mored neng kellasah Ahmad kebegiyen settong oreng settong juz. Mon bedeh mored se lok pateh lancar ngajinah, ebantu etetenen ben kancah se laen, deddhi kabbhi saleng nolongen. Wali kelassah neng kellasah Ahmad cek peragghah polanah kabbhi mored jiyah atorok ocak ben pelak ngajinah.


Setiyah bennyak oreng naberagih sepeda motor listrik. Mia le nabung olle setaon terro melleah sepeda motor listrik. Aherrah dhina riyah teppak bektoh preian Mia entar dek toko sepeda gebey melleh sepeda motor listrik anyar. Mia nyesuaiagih bik pesseh se andik, Mia melleh sepeda motor Mio listrik bernanah pote. Mia majer bik sekalian minta tolong dek mas se ajhuwel gebey ngoros stnk bik pajak'en. Mia cek peragghah atenah pas bisa melleh sepeda motor anyar. Sepeda motor listrik jiyah kareppeh ebegiyeh dek mamak'en Mia gebey hadiah ben mon entar dek man-kamman lok nangghin ajelen otabe naksi. Ngangghuy sepeda motor riyah padeh bik sepeda matic laennah, keng bidhenah lok ngangghuy bensin tapeh listrik se perloh e cas gellun.


Engko' andik kancah se anyamah Muna. Muna toman acaretah mon senneng ngakan bakso. Kocak en Muna bileh ngakan bakso nyaman mon gik baktoh nas-panas pas epasang cenge bik saos kecap se bennyak deger kuana mera. Ngakan bakso  pas teppak kuanah nas-panas bik ngenom es teh cek segerreh. Muna paleng senneng ngakan bakso se pentollah nek-kennek bik bennyak buh-rombunah akaden cambe bik gubis, terros epasang jeruk nipis otabeh cokkah makle arassah bedeh lok-celok en. Biasanah Muna mon ngakan bakso e Bakso Urat sedik en Pasar Bangkalan. Edhissah Muna lok ngakan bik-dibiken, Muna sereng ngajek cah kancanah pas ngakan bareng mon marenah molean kantor otabe pas baktoh istirahat jam kantor.


Kennengan wisata se ghi seppeh biasanah tak andik fasilitas se optimal ghebey wisatawan. Misallah mon wisata curug, se harusseh andi kennengan bilas otabe mandih ben asalaen, mon ning wisata se ghi' seppeh ruah tadek. Dhedhih wisatawan karepodhen kiyah. Selaen jeriyah, ning kennengan wisata se seppeh riah pagghun ghi' rang-rang kennengan muang sampah. Polanah adhek kennengannah, wisatawan pas muang sampah sarombenan. Dhedhinah kennengennah rombuh ben sampah. Mon kalian entah ka wisata se engak riyah, lakar bhegusseh ruah tak muang sampah saromben. Ngarghei masyarakat e sekitar dhissa' ben  aghebey makle wisata se edhetengih riyah pagghun jhelen delem bekto se abit ben berkelanjutan.


Neng laporan untung roginah perusahaan jiah bedeh elemen elemen se e pamasok male olle hasil laporan se e katerroen. Teppak ngebey laporan soal income statement, tentonah bedeh 4 elemen se penting. Elemen elemen jiah e antaranah: pendapatan (revenue), ajiah pemasukan deri sittong entitas bisnis; kewejiben (expense), ajiah pengeluaran deri sittong perusahaan; keuntungan (profit), ajiah penambaan ekuitas polanah transaksi periferal perusahaan otabeh invetasi se e kaandik pemilik usaha; ben kerogien (loss), ajiah penurunan ekuitas polanah transaksi periferal perusahaan. Laporan untung rogi riah bisa e angghuy bik reng oreng internal ghebey kebhutoan internal, otabeh bisa kiah e angghuy bik reng oreng eksternal akadik investor otabeh kredutir.


Neng roma, tang tatanggha bannya' maghantong pangarep ka ana' potona. Areya banne parkara dhammang ban ghun se bada neng tang dhisa. Enja'. Masala areya masala sakabbhinna maghersare se lakar apandhuman ka idealla dhibi'. Pangabasan se epandheng ajiya kodhuna pada bi' oca' se kalowar ghabay pangarebbha na' kana' jiya. Dhaddhi, tang tatanggha ajiya nyatana terro ana'en areya lako neng kantor. Lako neng kantor se kodhuna ngangghuy kalambhi se rapi ban ngangghuy sepatu. Tape kadhang maske oreng jiya ta' alako neng kantor, dhingla ngatela' oreng ngangghuy sepatu, arowa la pagghun ekoca' oreng sukses. Oreng se alako kantor. Darina bannya'en pangarep senga' jiya sampe' oreng se ta' lako neng kantor bhai ekoca' alako neng kantor.


Kakanan se ta' nobukghi mon ka engko' reya pagghun lalapan se ghenna', tahu tempena abak tebbel keng plappana nyerrep. Paleng senneng ngakan lalapan kor cengina teppa' senyaman. Sanajjan engko' ta' nampek ka kakanan mon esoro mele kakanan se man-nyaman ango' ngakana lalapan apa pole bada jhuko' gherranga se ta' accen. Mon la bada lalapan se cengina nyaman, magghi namba nase' bannya' ta' egharassa. Mon cengi ghi' bada poko'en wajib nyendu' nase' pas saloyaghi. Keng ta' olle kloppae gobes maso kemangina, Mon ghun temon magghi tada' ya ta' rapa keng ango' bada'a. hehe! Ya keng mon bhan are ya enja' keya pagghun ennek keya kana'.


Sabat reya are raja oreng Yahudi se eyarte'e dhaddhi are kabibbhasan dari kalakowan, kadhinapa Allah beristirahat pada hari ka-7 dalem bhadhiyan. Sabat maenga' manossa da' kabada'anna kaangghuy istirahat. Oreng Yahudi arajaaghi are Sabat bhan are Sabto, kalaban bitonganare se emolae dari tenggelamnya mataare e are Jum'at kantos competdha mataare neng are Sabto. Kaim Yahudi abherseyan romana dhaddhi persiyabhan kaangghuy nyambhut are Sabat. Salaen rowa, mereka jhughan nyadiyaaghi kakanan-kakanan se lebbi bhaghus ebhandhing biyasana.Saabitdha bakto reya, sakabbhinna oreng ta' eyedhini kaangghuy ngalakone 39 macem Lalampa'an. Polana ngodi'i apoy ban amassa' tamaso' dari lalampa'an-lalampa'an kasebbhut, maka kaom Yahudi amassa' kakanan mereka saare sabelunna.


Engko' ta' enda' mon ngakan dhaghing kalan se celleng. Ka tang jhila pae'. Maske dalem kabada'an etono, pagghun ta' nyaman. Mon te-potena, engko' dhujan. Kalan mon neng roma la malarat se olleya. Bannya' dhaghang melle ka oreng se madateng dari gudhang. Biasana se dateng arowa jhuko' kereman dari jhaba. Bida sara rassana jhuko' kalan jhaba bi' kalan Madhura.Kalan jhaba ghi' usa eberri' es. Kodhu esaba' neng kulkas paabit ma'le ta' ghampang bau. Kakanna abak pae' mon kalan jhaba. Tape mon oreng se biasa ngakan kalan jhaba, ajiya la biasa. Pagghun ngoca' nyaman. Tape kodhu tengate mon ngakan kalan jhaba. Polana ding-ngeding bada ngoca' bada formalinna. Tape ta' tao bhender apa enja'.


Nengghu pertandingan voli riya bisa dhaddhi se paleng esennengnge, apaopole oreng se nengghu ye senneng ka voli, bisa dhaddhi kiya ye jhet pemain voli kiya. Mun bede pertandingan se madateng pemain se man nyaman tingkat provinsi sampe` nasional, ye wajar bhai mun pemain lokal maste nengghu kiya, panengnga terro tao beremma carana amain se bhagus ben bisa dhaddhi contoh bi` semangatta pemain voli ruwa. Oreng laen bisa, kan jeriya paste bisa kiya. Salaen ruwa Mun negghu pertandingan voli bisa dhaddhi obatta oreng maelang sompek ben ye kasennenganna bi` dhibi` jughana. Bisa dhaddhi penyemangat ma` le oreng senneng olahraga etambhang amain HP malolo.


Mon tada' lakona, biyasana eppa' ngajhak engko' nyongngo' reng maen kasti neng lapangan. Biyasana lapanganna bada neng tengnga saba otaba bada neng las-alas. Kasti biyasana ekamaen bi' sapolo oreng korang lebbi. Kasti biyasana ekasennengnge bi' oreng se bada neng kennengngan tane. Engko' bhai se dari peseser, ajhelling kasti senga' biyasa bhai. Tada' bangaterro jha' engko' bhakal amaena keya. Enja'. Engko' lebbi senneng amaen ebbal. Tape kasti pada bada lombana. Biyasana lomba jiya epabada dari lomba bhan dhisa. Dhisa-dhisa se bada neng kecamadhanna. Tape kadhang neng settong dhisa andi' bannya' club otaba tim ghabay noro' lomba jiya. Eppa' ngoca' senneng ajhelling jiya polana neng dhisa, tada' maen senga' jiya. Ban pole tang eppa' senneng mon bada oreng aberka' ban ngalle polana tako' epamerre sampadhanna ebbal kasti.


Se paleng bannya' elakone bi' oreng keya areya ajhuwalan rote bacca. Rote bacca rowa lo' molo' keya hasella. Ta' ejhuwal e pasar bisa keya. Jha' polana mon kerana andi' modal sakone', ajiya bisa mokka' pessennan tape ta' langsong dhaddhi. Ajiya biyasana usa messen ghallu sabellun rote beccana ekaghabay. Ajiya mon kerana bannya' se melle, bisa keya esadiya'aghi ghabay conto mlolo. Dhagghi' epajhang neng media sosial. Mon melle rote jiya keya bisa lebat applikasi jasa ngaterngone'e. Dhaddhi ghampang mon seteya mon lakar alakowa tape ta' man dammana. Rote ajiya bisa keya epatabar ka oreng se terro ejhuwala pole ka pasar. Dhaddhi kare narema bhersena neng romana. Maske dayya, usaha areya mon ta' bhajjhra pada bhai ta' paju. Tengkana rejhekke areya la bada se ngator.


Semangat riyah lakaran penteng gebey ngawalen olahraga apabein. Mon andik semangat se genteng olahraga lok gressah abit ben sossa malah ekegressah nyaman, tentonah olahraga riyah lakar andik segudang manfaat se  beccek gebey manossah. Rutin ngelakoneh olahraga riyah lakar beccek gebey bhedhen. Apapole oreng jiyah bik ngakan sayur ben bueh pasteh bisa ajegeh dek berrek bhedhen ben bisa ngebey muwah sajjen raddin. Mon oreng sereng olahraga  peredaran derenah riyah pas deddhi lancar se bisa ningkatagih oksigen neng dhelem bhedhen pas ngebey muwwah ketelak segger ben raddin ben genteng. Selaen jiyah bennyak oksigen neng dhelem bhedhen  kiyah beccek ngebey bakar lemak makle oreng lok lempo ben ngebey oreng lok ngantok'an, polanah oreng se sereng ngantok ajiyah korang oksigen.


Jheman satiyah rang-rang oreng tak andik HP. Mon lakar tak andik beng-sebeng, dhelem sittong roma pagghun bedeh se andik tekkaah ghun sittong oreng. Mon ning kottah, kaddheng sittong oreng andik 2 hp sekaligus. Oreng satiyah mlarat lepas moso nyamanah HP. Maske tedung otabeh ka jedding kaddheng pagghun nyambih HP. Hp riyah andik benyak manfaat selaen ghebey alat komunikasi. Se standar kan ghebey nelpon ben sms. Fungsi laennah bisa ghebey a moto, bisah ghebey mukkak kalakoan engak ning laptop. Bisa e ghebey engak TV, nonton film, nonton video ben se laennah. Bisah kiya dhedih engak radio ghebey ngedingaghi musik ben se laennah.


Neng Madhura bannyak macemmah ke ollennah. Manabi sampeyan dha'ka'dhinto ban ghaduwan niat elengkeng Madhura jhak kalep entar ka Bhangkalan ghi. E ka'dhinto jaruah bannyak sarah le ollennah molaen dhari kakanan sampe lat alat jaruah. Neng Bhangkalan ka'dhinto badha le olle nase'bhibik Sinjay otaba Tajhin Sobih. Lok coman jareya kakanan se awet e kakan ghi bedeh, sala settongah kripik bohong ban pettes accen, aneka biasannah bannyak e sareh sareng reng oreng. Jha' kalep jughan neng Bhangkalan neka badha jughan klambih otaba rasoghan khas Madhura se bisa ekebellih salah settongah neka sakeraan. Se lakek ngangghuy Sakera ban se binek ngangghuy Marlena. Identitas sah Reng Madhura neka abharna Mera ghi tretan jha' kalep pokok eng.


Mun alako e Puskesmas pas are senin biasana pas ghu lagghu bede kompolan lagghu. Anyanyi lagu Indonesia raya kiya, mare ruwa mun la mare kompolan lagghu bhuru absen tong settong pas maso' ka bagiyanna bang sebang. Selanjutta ye alako enga' biasana. Mun bede pasien se sake' daftar ghellu ka bagiyan pendaftaran, pas dentek ghiliranna. Misalla ka poli umum ye katemmu dokter umum, pas mun esoro ka bagiyan obat ye dentek ghellu. Mare ruwa apotekerra otabe asistenna narema resep dari bagiyan poli umum sopaja eghebeyaghi resep. Mun la mare eresepaghi langsung e cellok nyamana orengnga. Se terakhir bhakal ejelassaghi carana nginum ben baktona nginum obat bile.


Padenah kaden oreng se ajhhelen sokoh, oreng se numpak sepeda pancal otabe sepeda engkal riyah termasok olahraga se bisa nyehatagih bhedhen. Biden mon oreng naik speda motor se andik mesen, oreng kareh ngegas ben rem sepeda ajiyah le jhelen dibik. Mon sepeda pancal riyah oreng gik nagghin ngengkal kayuh spedanah makle bisa ajhelen sepeda jiyah. Ngengkal sepeda riyah mon bennyak engakalannah otabe jeuh jarak'en lessoh kiyah, ben bisa lebbi lessoh deri oreng ajhelen. Sepedaan riyah nyaman lakar mon gik gulagguh otabe sore areh polanah tak pateh panas, Mon teppak narek areh panas gelluh pasteh nambah dek lessoh ben pole mon siang areh riyah jhelen le rammeh ben kendaraan laen se bennyak polusinah, deddhi olahraga spedaan lagguh riyah gik genteng dek udara polanah udara gik berse ben sejuk.


Olahraga settong reya lakar kodhu ghu-ongghu andi' rassa bangal. Olahraga areya mon elakone bi' oreng biyasa, bisa kemmean. Olahraga areya lakar ta' bannya' maghuli bhadhan. Ghun neng-enneng lamala. Olahraga areya ghun ju'-toju' neng kennengngan se la bada. Olahraga areya anyama terjun payung. Arowa olahraga se ngeba oreng ka aban ban aghantong neng attas langnge'. Terjun payung arowa biyasa elakone neng kennengngan se tegghi. Terjun payung otaba ekoca' paralayang areya elakone dhing bada angen se nyaman. Lakar ta' bisa elakone tareppa'en angen santa'. Tako' eghiba terrong ka reng-orengnga. Paralayang areya ngabbher polana bada pajung se ngambang neng attas ju'-katoju'enna. Arowa bada keya ce'-pece'en se terro maka baba otaba maka attas. Keng senga' mon sampe' salbut pajungnga.


Badah hp se e ka'dhimmah neka bisa e ghuna aghin ka apah bhein kalabhan bisa ngasellaghi jareya sala settong hal se parlo e sokkoren. Melanah dhari paneka bannyak asrah oreng se ghaduwan hal jareya se eka'dhimmah bisa ngamanfaat aghin kabadhaan teknologi se samangken neka bisa ma ontong panjennengan se bisa ngaonenge. Hp daddhi sala settong media se parlo sampeyan gheli pole sopajha bisa lebbhi bannyak manfaat. Napah bhein carannah sopajha bisa bannyak manfaaddeh. Sala settongah engghi ka'dhinto bisa nengale pole arte dhari maksod tojjhuen ghaduwan hp neka ghabay napah bhein. Mela dhari paneka sampeyan kodhu bisa ghal engghal bisa ngataranneh ban manfaat aghin akadhi awel juwel ban ngebey portofolio dhibi'.


E Jeman Lambe’ bedhe caretana Nabi Yusuf Se ekakan Jhukok Paos pareppa’en Nabi Yusuf Pegghel Polanah e sala sittong kampong nyamanah kampong Ninawa esoro beriman ka Guste Allah , ken tandek beriman pagghun berhala akhirrah Nabi Yusuf Pegghel pas dhina’ aghi kampong Ninawa. Reng oreng kampung Ninawa sadar mon tak beriman ka guste Allah pagghun olle azab, akherrah ren goreng Kampung Ninawa pas atobat pas tobatthe etarema moso guste Allah dheddih azabbeh tak toron ka Kampong Ninawa. Nabi Yusuf tak ebeghi moso gusti Allah esoro jhek dhina’ aghi kampong pangghun adhina’ aghi dhelem keadaan pegghel akherrah pas mangkat ka penggir tasek.


Nah, Lastarennah kaula sareng ebhu melleh alat ghabay neng dhapor ghi' badha tambaan jughan se parlo e kabellih. engghi paneka corong ghabay atanak nase'. Tapeh kuleh mekker pole, kita amassak nekah ngangghuy mejikkom se la ampon otomatis lah, maghampang kalakoannah manossah re saareh. La, neka ebhu terro ngobange corong nase' ghabay tana'an neng kompor roh seh semmoh rajeh ghabay dhen bedhen mangken manabih badha acara mantan neng roma. Duh cek abiddeh se messen bhareng, sala le tak eangghuy ghi' adhantos se bhakal badha acara mantan. Padhal ghi, neng roma neka gudang la ampon pol sareng lin bellinnah ebhu se lok eangghuy.


Lambek riyah bedeh acara sinetron se esennengen reng-oreng apapole oreng binek se sampek ekerasan eman-dimman nyamanah Cinta Fitri. Se senneng dek sinetron riyah termasok engkok ben tang mamak. Mon lok sala sinetron jiyah beeh teppak engkok gik kellas settong SD tayangah neng SCTV bektonah malem, deddhi mon mareh ajher engkok gik buru olle nengghuh sinteron jiyah bik mamak. Maggih sinteron riyah andik bennyak episode ben ceretanah ter-moter, tapeh pagghun bein bennyak oreng se senneng negghuh sinetron riyah termasok engkok. Lambek sinetron riyah lakar paleng terkenal, polanah se amaen genteng ben raddhin. Tang tetanggeh lambek kadheng sampe arasanan sinteron riyah apapole mon ceretanah gregeten.


Gudeng ye kabbhi oreng tao mun masa`an khas dari Jogja. masa`an se endi cita rasa manis se dari rebbhung pas e kella manis enga` tewel. Mun engko` dhibi` pengalaman ngakan rebbhung taon 2016. Ariya ghun-ghunna reng ta` tao ngakan masa`an manis. Begitu nyoba rassana manis, ambula ta` ende` nyoba` pole, soalla abe` biasa ngakan kakanan madhura`an se accen, seddhe` ben ghurih. Se cocok ye oreng jhaba bagian tengah otabe se senneng ka mas`an manis. Aslina pade bi` tewel, bede telur ajam,eberri` gula congkek ben santan. Ghula congkek riya se aghebey rassa khas manissa gudeng Jogja, sakeng sayang ta` cocok e jhile engko`.


Bannya' na'-kana' polana arassa penter amaen game bal-ebbalan pas bangal madhaddhi taro. Na'-kana' senga' jiya ta' patot etero. Senga' kake mon amaen game kodhuna ya paenga' jha' baktona amaen, ya amaen. Baktona ajhar ya ajhar ban baktona ngakan ya ngakan. Jha' sampe' maen game pas emma'en tao, pas kake nambhu soro se ngakana. Tagher eghighiri pole. Mon la kadung amaen game se ekasennengnge kan oreng kadhang ta' sadar jha' dhibi'en bada neng seddhi'en emma'en. Kadhang mon dhibi'en dalem kabada'an kala keya, arowa biyasana emosina ta' jhekjhek. Arowa mon bada oreng aghighir, kadhang noro' ghighir keya. Jha' sampe' kake pas ta' sadar dhing amaen game. Tako' ya senga' jiya. Monla dayya, pas dhaddhi kalakowan biasana ban biyasa dagghi' alako senga' jiya. Maen malolo.


Lambe' pertama engko' entar ka Sorbhaja ta' tao beremma carana nompa' len. Sakeng bannya'na macem len e terminal posang se kemma se kodhu etompa'. Ye akhirra atanya ka oreng neng terminal, maseh aslina de' ade' mekker ye tako' ecokoco. Tape bismillah lah engko' sok ngarte enga' la abit neng Sorbhaja. Pas atanya ontongnga jhujhur. Langsung ongghe. Bakto ruwa regghe len dari terminal Joyoboyo ka Kampus pera' Rp 3.000,00 taon 2011. Aslina ta' tao, engko' pera' apesen pas atanya ka oreng se bede neng angkot mun kampus gi' jhauh ra kera 30 menitan. Akhirra engko' nengghu mun ambuwa ruwa kodhu mece' bel se bede e attas begh nengah, marena pesse ebaghi ka sopir langsung, tade' kernet bakto ruwa. Sambi atanya apa la semma' apa enje', akhirra para' depa' langsung mece' bel. Depa' lah.


AI otabeh ekennal ben kelanjengen deri ocak Artificial Intellligence adalah salah settong teknologi se manfaatagih kecerdasan buatan. Neng era abad selekor riyah bennyak tekhnologi maju ben ekembangagih salah settongah AI riyah. Tentonah AI riyah campuren deri cem-macem bennyak elmoh, kaden informatika, teknik ben sains tapeh se paleng bennyak pengaronah riyah informatika otabe elmoh komputer. AI riyah ngebey ben ngebengtuk kecerdesan manossah seterapagih dek mesin otabe robot. Jheman semangken riyah le bennyak pekakas otabe kelakoan se ngangghuy sisten AI riyah akaden m-banking, game online, smart assistant, voice recognition ben laennah. Degghik tambah bektoh ben jheman tentonah AI riyah semaken maju ben rajeh, oreng nyiptaagih AI tentonah tojuwen awallah gebey megempang kelakoan odik manossah makle sajjhen rengkes.


Tang bapak jiah oreng programmer, tang ebok security neng agensi cyber security global. Engkok dhibik seoreng siswi SMA biasa se sabbhen arenah keng nyeling tang oreng tuah alakoh deri roma neng adek eng laptop searean, apah pole mon teppak e tabeng deadline. Tapeh benne berarti engkok lok taoh programming otabeh elmoh IT. Teppak SD engkok menang kompetisi programming junior internasional ben teppak SMP engkok ampo norok'en kompetisi kiah. Setiah engkok masok dek sekolah SMA IT Internasional se bedenah neng Singapore ben maosk lebet jalur undangan. Sabbhen areh engkok bik tang reng tuah mesteh sarabhen sambih nyeling TV, ngopi sambih mecah koran, ghebey update berita teknologi teranyar.


Neng bukit tegghi otaba nong tegghi bada neng Mekkasan. Kake kodhu nyoba' entar ka dissa ma'le tao rassana cellebbha angen ban ebbhun. Neng dissa pada bada keya kennengngan se bisa ghabay ngenep. Kennengnganna pada bi' se bada neng ghili Ghenteng. Ghun oso' settong kamar. Kake bisa entar nginep. Pas jhelling ka baba mon malem. Kake bisa ajhelling bintang se kalowar dari ma-romana oreng se ngareccek e baba. Gharassa'aghi kole'en pole. Tako' sampe' bagha. Mon la bagha, kake tako' sake'. Kodhu ngeba jaket se tebbel. Make bada neng dalem kennengngan ngenep, kake pagghun kodhu ngangghuy jaket otaba sapo'. Ya mon se andi' rowa nyaman. Bisa arekkeb binena neng dalem.


Mon sampeyan awel juwel neng roma lakaran hal se plaeng nyennengen sebab aneka sampeyan bisa ngalakone bisnis makeh bedeh neng roma. Bisa bhein bisnis se ekalakoh sampeyan jareah daddhi bisnis se ngaselaghin ban bisa ngamafaat aghin kabadhaan. Nyuel pa apah dhari roma keng coman eseng ruah lajuh barinnah sampeyan bisa nengale konsisinnah neka dhari roma jughan saenggha bisa ngoros pa apah lakaran epantau aman ruah. Sampeyan jughan ngalakone neka bisa senneng ban nengalena epon cokop dhari hp ban sadhajana neka bisa ngamnafaadhin kabadha'an media sosia akadhi instagram otaba tiktok se samangken viral jareah. Kalabhan dhari badhannah promosi se sampeyan ghabay jyah malar mogha bisa daddhi settong kaontongan se nyatah.


Jheman satiyah benyak oreng se bisa ammasak maskeh tak andik buku resep. Oreng ghempang a browsing nyareh ressep kakanan ning internet. Benyak kiyan aplikasi resep kakanan ning playstore se bisa e download gratis, contonah bein Cookpad. Sabegiyen kenik Chef kiyah la andik chanel youtube dhibik gebehy asiaraghi resep se e kaghebey. Engak Chef Devina se la andik kanal youtube dhibik, sabegien selebgram kiyah dhujen abegi aghi resep kananah ning postingan Instagram. Dheri sakeng benya'en resep se ghempang e sarenh ning internel, oreng dhedhi rang-rang se melleah buku resep ning toko buku. Jheman la aghenteng, satiyah ghun kareh andik HP ben pakedhen internet la bisa download-download resep se ekaterro e kaghebey.


Samangken dunnyah neka la ampon kecanduan ban butoh se anyamah internet, nah kabadhaan internet ryah cek e butonnah sareng sadhajana manossah. Manorot data jareya badha pan saponapan layanan internet se paleng kasohor neng taon 2022 ngalaloen Cloudflare, antara epon Google, Facebook, Apple, Youtube, Microsoft, Amazon Web Services,Instagram, iCloud, Netflix, Twitter, Yahoo. Aneka la ampon sampeyan onenge kan kadhinapah bannya'na oreng samangken butoh se anyamah internet jareya. Salaen ghabay kabutoan pendidighan, dhagang, kalakoan ban aspek laennah lakar la e kalparlo dhalam ngajalane re sa are jareya. E arep aghin ka sadhajana ghi manabi ngamanfaadhi internet neka pesae aghin kabadhaannah sopajha lok daddhi karosaghan malolo.


Rima  panas cellep ngetelak labennah se kaden omorrah lebih tuah ebending Rima teppak bedeh neng lokasi tanding aberkak. Rima sampek ojeng kabbhi ben keringet cellep ben sakek tabuk, sampe Rima kodu entar dek jedding cek serengah. Teppak undien  nomor tanding ontongah Rima gik andik bektoh gebey siap-siap pole. Semarenah jiyah, Rima nguatagih abek'en dibik jek bisa alaben mosonah setiyah. Teppak bektoh aberkak, maggih semmo takok tapeh Rima tetep kodhu kuat ben pertajeh mon Rima bisa. Rima lok ajelling samam sekaleh dek laben makle tetep fokus, pas ngetelak garis finish Rima sajjen megencang se aberkak sampe aherrah pas le depak geris finish jiyah rima pas langsung robbu margenah teselengkak ben sokonah kancanah.


Jemoh le ekeoneng deri jheman lambek mon enoman beccek gebey kesehadhen. Jemoh se sereng egebey nom-enoman nekah bedeh jemoh konyek accem. Konyek ben accem riyah rempah se bisa egebey jemoh sampe plappa massakan. Rassah aslenah accem riyah celok ben rassanah konyek riyah semmo paek. Cara agebey jemoh riyah bisa konyek ben accem epotong terros ekelah biasa. Bisa kiyah etumbuk teros eperres aengah. Keghunaan ngenom jemoh riyah bisa tambenah penyakek kanker, diabetes ben jantung polanah konyek accem riyah aghendhu' zat anti radang ben anti bakteri. Jemoh konyek accem riyah bisa ngorangen sakek tabuk mon teppak'en haidh. Tapeh ngenom jemoh  bennyak gelluh riyah tak beccek jughan mon ben areh.


Coklat celleng koca'en reng penter se bada neng terbi'an Journal of Agricultural & Food Chemistry jha' coklat areya bisa matoronan berra'en bhadhan. Banne ghun jiya, Mon ngakan coklat celleng bhanare 40 gr saabit duwminggu bisa matoronan se maseddhiyan. Oca' jiya kaloar dari reng penter se bada neng terbi'an Journal of Proteome Research. Mon neng Journal of Nutrition, ngakan coklat saare settong bisa manyeggha panyaked jantong se la sara. Kor ngakan coklat jiya dalem bakto duwminggu. Tape pagghun rapa, jha' panyaked areya dateng dari Pangeran kabbhi. Se mabada ban se matada'. Tape bisa keya lebat perantara ajiya. Sapa tao lakar baras ongghu. Sambhina engko' ban kake kabbhi kan ta' tao apa se dhaddhi neng ada'.


Sala settong kakanan roma se paleng esennengen riyah agebey tellor ceplok. Tellor ceplok riyah kakanan se nyaman ben gempang gebeyyeh. Ngakan tellor riyah beccek polanah andik protein se teggih. Keng ngakan tellor lok olle reng-sereng takok'en pas tel-getel mon bennyak gelluh. Cara agebey tellor ceplok riyah sekejjek ben cepet, pertama kodhu bedeh tellorah, pas panasagih minyak neng bejen. Minyak se gebey guring tellor jek nyak-bennyak polanah eman mon akareh. Mon minnyak'en le panas, pas bukkak tellorah pas berrik buje diddhik bein. Guring tellor riyah ngangghuy apoy kennek bein makle tak tus-mletus. Belik tellorrah makle matengah ratah. Mon sekeranah le mateng angkak, tellor riyah nyaman ekakan bik nasek ben kecap.


Senyatannah Reng oreng neka sadhajannah pasti ghaduwan bakat tor hobi. Napah pole nak kanak semangken se generasinnah nekah lakar la ampon Idha sareng se wa tuah jariya. Hobinnah nak kanak semangken la basis teknologi SE paleng terkini. Sadhajana la ampon serba digital. Badha nak kanak kenne' omor 7 taon hobinnah neka coding se eka'dhimmah manorot kulah jariya hal se paleng mlarat. Kabadhaannah teknologi ternyata bisa daddhi hal se positif manabi carannah teppa' ban ngaraaghin KA hal se sae. Hobi se ampon daddhi salah settong cara nengkataghi skill badhan dhibi'jariya hobi se paleng SAE tantonnah. Amargha Lok bannyak oreng ghaduwan hobi tape bisa ngasellaghin. Areppannah kulah sateap hobi otaba hal positif laennah bisa daddhi manfaat ka badhannah dhibik tor oreng Laen ban bisa ngasellaghin panghaselan jughan ghi.


Soleng areya ekaghabay dari kan perreng. Soleng biyasana etambai lobang ne’-kene’ se bisa ngator sowara se kalowar. Soleng areya asalla dari Jhaba Bara’. Lobang se bada neng Soleng biyasana bada empa’ sampe’ bellu’ lobang. Keng dantos kabhutowanna monye se kalowar. Monye soleng bisa etemmone dhing kake nyongngo’ orkes. Monye se kalowar arowa padana oreng aseyolan. Ban pole monye se kalowar arowa bisa makatonduwan. Ngeddha tedung dhing ngedingaghi monyena soleng. Apa pole monyena ecampor bi’ sowara se kalowar dari alas. Monyena mano’ ban monyena keban se laen. Bisa keya amonye mano’. Kor lobang se bada neng attassa rowa epateppa’ ban epasepa’, se sakerana monyena pada bi’ monyena mano’.


Bennyak oreng setianah se cek sombongah sang le mareh mecah buku-buku se non fiksi, tebhenah mereka nyeling rendah reng-oreng se mecah fiksi. E pekker mecah fiksi ajiah sittong kegiatan lok aghunah se lok bisa merrik pelajheren pa-apah dek seseoreng. Mangkanah muncul superioritas e kalangan pembaca buku. Padahal lok deiyyeh. Mecah fiksi ajiah sala sittong carah nyabek nilai-nilai kemanusiaan dek ateh ben pekkerannah seseoreng. Jheman lambek, ceretah-ceretah fiksi dheddih jhelen alternatif ghebey molaen aksi-aksi revolusioner. Pesen-pesen e pamasok ke delem ceretah-ceretah fiksi male bisa e serep bik oreng rammeh secara alos ben lok nyinggung pihak se akuasa. Deri dinnak ketelak jhek fiksi ajiah benne sittong tolesen se lok aghunah, justru nilai-nilai se e pamasok se kodhu e ngerteen seghilok eng cak-ngocak soal sittong karya toles fiksi.


E dhalem aghama Islam manabi reng lakek jareya kawajibannah kodhu abhejeng ka Masjid. Mangkannah jyah sateap mukmin paneka kodhu lakar pa bhejeng a sholat sobbhu neng Masjid. Kalaban dhari paneka bannyak katentoan tor ajharan aghama Islam se parentaen kodhu bhejeng ka masjid. Melannah hal jareya salah settong kawajibhann. Masjid daddhi salah settong kennengan se semmak sareng Allah SWT. Hal jaruyah se madaddhi kaotamaan-kaotamaan a sholat neng Masjid, ghanjarannah epon 27 derejed dhai a bhejeng biasa. Napah pole aneka bhejengngah bhejeng sobbhu se eka' dhimmah Allah SWT la ngajaminaghin pasapah oreng se biasa a bhejeng ka masjid. Daddhi bhagi reng lakek jha' males ban kalep a bhejeng neng masjid maggiah jhau samangken la bedeh sepeda motor.


Lintang olle tellok bulen sereng lateyan basket semarenah molean sekolah. Lintang lateyan maen basket bik kancanah se keompok ben bedeh gurunah. Lintang sereng lateyan, margenah parak norok'ah lomba basket neng propinsi. Lintang ben kancanah jughen ,areh adaftar dek perlombaan jiyah ben le messen okoran kaos gebey kelompok'en. Setiyah riyah areh lombanah basket, oreng sepponah Lintang ben alek'en norok gebey negguh Lintang amaen basket, ternyata bennyak se entar negguh lomba jiyah. Lombanah emolaen pokol sangak sampe sore pokol tellok. Pas babak penyisihan kelompok sekolanah Lintang berhasel menang gebey masok dek babak slanjuttah, kabbi oreng seneng pas aduweh mandher bisa dedddhi juara neng lomba basket riyah.


Laptop engghi ka'dhinto sala settong alat elektronik se ngafongse aghin akadhi komputer tape se lebbhi praktis ban efisien dhari komputer. Laptop neka ghaduwan okoran se lebbhi kennek dhari komputer ban bisa e ghibah ka man kammah lok akadhi komputer sebab ngangghuy CPU ban Motherboard se rajeh ban lok bisa ebeghibeh ka man kamman. Laptop neka ghaduwan pan saponapan jennis jughan, badha se laptop biasa se okoran rajeh ban badha se okoran kennek se esebbhut sareng Notebook. Tapeh kaula lebbhi senneng nagngghuy Laptop amargha lebbhi bannyak rammah dhari notebook tor bisa e kaangghuy ka sadhajana aplikasi ban kaghunaan tanpa khobater. Coman laptop neka lebbhi rajeh tor berre' bein dhari notebook.


Teppak areh mengghu bhaktonnah pasar ahadan neng daerah Langkap temor. Nah biasannah paneka ramah kulah reh selaloh entar manabi pasar ahadan kalaban melleh celoret. Bannyak sarah celrettah ramah jyah, acem macem ban reggennah lok masok akkal ruah ka badhan dhibi'. Ghu lagghu sarah kol 5 ramah la ampon mangkat se ayap seyap melleah celoret neng sar ahadhan. Salah leh ghilok ngakan langsong meber buruh kaloar, doh lah pokok'eng. Akherrah saketar pokol 8 jareya dhateng dhari pasar olle celoredeh. Lakar leh ghenteng sarah peleannah ka'dhinto ban reggennah lakar le semmoh larang ruah. ramah jareya senyatannah bannyak koleksinnah tapaeh acem macem ben reggennah en laen lakar e Madhura ka'dhinto manabi lok negghuk celoret lok jhago dhabunnah.


Mon seteya, polana Argentina la mennang neng piala dunia, engko' ghi' senneng ka pemaen se anyama Paolo Dybala. Dybala maske ta' toman epamaen ban ghun epemaen neng bakto semifinal ban neng final engko' pagghun senneng. Pemaen jiya andi' skill se bhaghus. Bhaghus negghu'en ebbal ban nendang ebbal langsong ka gawang. Orengnga rowa andi' bangal. Toro'en sebellas dubellas bi' Ronaldo. Keng karo Dybala kala santa' bhai. Dybala seteya ghi' bada neng Juventus. Neng Juventus, Dybala dhaddhi pemaen se segghut epatoron. Keng Dybala dhaddhi pemaen se bada neng pengghir ada'. Salpa' mon bada striker otaba panyerrang se menta'a operran ganteng dari Dybala.


Mun terro dhaddhi pemain handal enga` Lionel Messi kodhu ajaga pola ngakan. Sampe` Messi ruwa endi` penasehat khusus se ngotrol pola ngakanna Messi. Nyamana Gulliano Poser. Mun ca`na Poser, Messi kodhu ngakan lema` kakanan se utama ye ruwa aeng pote, ghi bighian, enga` ghandum, bekatul ben sorghum, wa` buwa`an ben ghengan. Poser kiya alarang ngakan se bannya` ghulana, panennga ghula ruwa marosak ka otot. Tepung ola`an kiya majhuba` ka atlet. Tambeh majhauh dari ghula, tambeh bhagus ghebey Messi. Salaen ruwa ye ca`na Poser kodhu ngorangi kebiasaan ampo ngakan dhaghing. Panengnga oreng Argentina ben Uruguay riya mun ngakan dhaghing porsina bannya` ghellu. Se baghus justru esoro ngakan kentang sabannya` 700-800 gram saare ben ngakan babang pote empa` bigghi` bi` babang merah sabigghi`, panengga bhagus ghebey kesehatanna kiya.


Ajhualan neng internet riya ye adhaghang lebat internet se dhaddhi kennenganna jhualan alias tokona. Bhidhena ajhualan lebat internet riya ghampang ta' bhutoh nyewa kennengan ghebey madhudhu bharang. Cokop la abhadha internet bi' biaya se ngode, marelah beres. Salaen ruwa ye bede kiya se mukka' 24 jham, misalla enga' restoran. Nyaman lah, mun misalla tengah malem bhutoh otabe terro ngakana ye langsung "klik", majer ye bisa lebat transfer otabe aberri' pas la e aterraghi ben layanan anterra. Nyaman ongghu odi' e jhaman sateya kan. Kabbhi bisa angghuy teknologi. Kare ce' mece' bereslah apa bhai langsung bede mun nyarea pa apa bhai ben bila'a kiya.


Parsiabhan se eka parlo manabi badha acara adhat deh reng Madhura tantonnah neka Taleh Paghar. Tale paghar engghi jareya nale'en reng binek se terro e pakabinnah male badha penaleh otabah pamacekka' antara dua' manossah lakek ban bine'. Parsiabhannah engghi ka'dhinto ghi siap aghin emas penaleh ka reng binek, otaba sebbutannah jareya mahar. Lajuh bedeh aghin ca'oca' dha' kaloargha se bine' ban ngibeh kaloargha jughan dhari pihak se lake'. Lajuh dhari kaloargha se bine' ngibeh otaba sandingaghin bhangatuah sopajha bisa badha oreng sepponnah se adhabu ban naremah oca'. Lajuh se terakhir manabi ampon la etaremah lajuh naremah ban ghibanjareya tandha reng binek paneka ampon la etale'en sareng se lakek.


Bada pan-barampan tradisi Syiah se bisa temmo dalem Usul al-Kafi parkara settong ketab se esebbhut kalaban "Mushaf Fatimah", se nerrangaghi careta sedhana Muhammad, Ramana Fatimah. Bada pan-barampan macem dari tradisi reya, tape se umum areya careta malaikat Jibril nymma'e ban ngalem kalaban madapa' menangka kabada'an, pangkatdha Ramana, ban kabada'an kaodi'an katoronanna. Mare jiya  atoran lebbi ghenna' dari Mushaf Fatimah reya padana enga' parkara gaib, enga' berta bab kadhaddhiyan apa se la mare ban bhakal kadhaddhiyan kantos are kiyamat paghi', bitongan jumla malaikat, sapa'a bhai utusanna Allah, ma-nyamana para Imam syi’ah (du belkas imam), smfat-sefat ngennangnge sowargha ban naraka, jumla oreng se bhakal bisa maso' e dalem sowargha ban naraka, tor bannya' pole parkara laen. Dalem bakto aberri' wahyu, Ali noles kabbhi se eyatoraghi bi' Jibril ka Fatimah.


Enga` sengko` ngakan enos selama saminggu bhanteng. Tao ma` bisa? Salaenna engko` bengko semma` ka tase`, tang Bapak endi` hobi mancing. Kateppa`an taon 2006 lambe` bapak manceng enos olle satemba. Manceng e tengah tase` ben ca kancana ngenjham paraona nelayan. Sampe` ngakan enos saabiddhe ruwa engko` nguta`a ngabes enos. Polana sakeng seringnga. Ola`anna mun oreng dhisa nye nga`ruwa bhai. e kuah celleng otabe e tumis, tade` macemma pole. Sampe` taon 2012 kuliah engko` lempo se ngabes enos. sakeng enga` jhaman lambe` gi` 2006 ruwa ngakan enos tager saminggu bhanteng. Bhuruan bhai se engko` senneng ka enos pole. Polana la abit ta` sennengnga.


Cacap tombuwan se biyasana eghabay nya'-mennya'an maso na'-kana' kene'. Tape setiya bisa dhaddhi Jus Cacap. mon tao se ngola bhkal nyaman ban seggher, jha' esaba' ka obu' bhai cellep kole'en cethak. ghun etambai ghula sakone' rassana seggher ban sehat ka bhadhan. biasana oreng ta' enda' polana lentat ban bauna ta' nyaman. tape mon la tat lentatdha ebuwang em rassana nyaman. bisa eblender otaba eketthok masaghi ma'le nyl-kannyellan otaba res karessan apa pole ecampor aengnga degghan se seggher. Ongghu kobassa sara! makataghiyan, etembhang melle enuman setiyaan arghana larang sara bisa makaskas essena essa'. Jus Cacap dhaddhi enuman setiyaan se sehat sara ban seggher mon eberri' es bato.


E Tiongkok, maenan bulu tangkis e sebbhut bik Jianzi, se ngelibataghi penggunaan kok tapeh lok ngangghuy raket. Kok ghellek justru e maenaghi bik sokoh. Tojjhunah maenan riah jiah ghebey ngejegeh kok male lok nyeddhing tana seabit mungkin tanpa ngangghuy tanang. Neng Inggris deri jheman pertengahan maenan nak kanak se e sebbhut Battledores ben Shuttlecocks terkenal sarah. Nak kanak teppak jiah biasanah ngangghuy dayung otabeh tongkat (Battledores) ben asiasat reng bhereng ghebey ngejegeh kok pagghun neng udara ben nyegghet ajiah deri nyeddhing tana. Ajiah cokop populer ghebey dheddhih nuansa arean neng len jhelen London teppak taon 1854 teppak majalah Punch mublikasiaghi kartun ghebey riah.


Sampe’ sateya bannya’ oreng tako’ ngoca’ langsong ka pamarenta polana bada atoran se ta’ salpa’ esaba’ ka Indonesia. Bannya’ lako se pantes elakone maske ta’ ngoca’ langsong ka oreng se andi’ jabatan tegghi jiya. Kake bisa akarja lebat lagu otaba lebat karja se laen. Marghana dayya, pamarenta ghita’ bannya’ se lebur ngdingaghi lagu otaba karja se bannya’ oreng lakone, se tojjhuwanna lakar terro maelanga atoran se ta’ pantes eyangghuy. Neng Banten bada lagu Tong Serakah. Lagu se lakar ghabay reng mellak dalem ajhalane odi’ neng dhunnya. Bannya’ lakar kadhaddhiyan se ta’ maso’ akal otaba kadhaddhiyan se engko’ bi’ kake ta’ satuju. Marghana ngoca’ peddhis otaba anilai pamarenta langsong reya bisa epenjara, ma’le ta’ sara bisa keya ngoca’e lebat karja jiya. Bisa keya lebat aghabay ghambhar se nojjhu langsong ka pa-apa se ekapekker dalem kabada’an pamarenta malako manossa neng Indonesia. Tamaso’ atoran-atoran se epaddheg dalem kabada’an ta’ rassa manossa.


Badha neng Indonesia lakar la kodhu narema manabi kita jareya ghaduwan bannyak aghama, budhaja tor bhasa. Agamha neng Indonesia antara epon jareya Islam, Kristen, Hindu, Budha, Konghuchu, ban Katholik. Ban dhari maseng-maseng aghama jareya ghaduwan ketab scceh bhi' dhibik edheng. Akadhi islam neka ketab ah Al-qur'an, Kristen sareng Katolik jareya Al-kitab, Hindhu aneka Weda, Budha jareya Tripitaka, ban Konghucu neka kitab ah Sishu Wujing. Masin-maseng ghaduwan ajharan bhi' dhibi' edeng sasoan sareng ajharannah tor kapercajhaannah bhi' dhibi' edeng. Kalaban badhannah ajharan ka'dhinto e arepaghin Indonesia jareya tettep akor ban salanjhanga bisa ngaregghain kabadhaannah maseng-maseng aghama. Sebab manabi ketab sateap aghama jareya ghaduwan elmonah bhi' dhibi' edeng ban la paste ngajaraghin hal se sae.


Nak kanak sateya kadhang ben reng tuana ta` ebelei alias ekennalaghi ben tatangghana. Sateya polana kan jhamanna HP android. Sakone` sakone` anak eberri` HP ma` le ta` marepot ka oreng tua. Aslina ruwa salah, ampo eberri` HP bisa aghebey anak ruwa malah tambeh males alalakon ben kennal ka lingkunganna. Anak ye korang areken ben ngoros beremma kodhu lebur ka oreng. Riya se bahaya ghebey mental ben moralla generasi penerus. Mun nak kanak e biasaaghi kennal ka oreng ben lebbih sosial ka oreng, maka ye anak bhakal tao beremma carana odi` se samporna e dunnya. Panengnga bhagus ka oreng ruwa konci odi` se nyaman, utamana ka tatanggha.


Kegiatan e bakto kosong ye ruwa kalakoan se elakoni e bakto nganggur, Biasana ye kasennengan, ngalencer, amassa`, akompol bi` kanca, keluarga, ngakan, ben laenna. Kadhang ye tedung saare bhanteng. Tedung ruwa ye termasuk lalakon kiya, pera` ye ta` nganu pa apa. tedung mun ca`na reng muslim bisa e angghep ibadah, panengnga ye ta` ngalakoni maksiat. ta` acaca oreng, ta` ngabes bharang se aneh-aneh, ta` ngeco`, ben laenna. Mangkana tembhang ngalakoni kalakoan se tade` ghunana, bajana tedung ye tedung. Nyamankan. tape ye jhe` bit abit mun tedung, panengnga bisa marogi ka kesehatanna abe`na kiya. Bisa dhaddhi oreng tedung riya asake`an ka bhdhanna mun abit ghellu.


Kale pertama engko` taon 2008 norok pertandingan persahabatan voli e klub kampong nyamana klub voli armada. Ariya essena pemainna bede se la emak-emak tua (kelompok potre) ben nak kanak ngodena engko` ben adek kelassa engko` SMP. Se nengghu pertndingan riya para` sa RW, mun oreng dhisa ye nga`riya. Voli dhaddhi pertandingan se paleng e sennengnge etambhang se laen. Bannya` klub voli sa kecamatan. Pas bakto ruwa engko` tao ekenneng bal bagiyan muwa. Ongghu todus tape ye kodhu semangat, esorak tape ta` nyerah engko`, pokokna kodhu dhaddhi semangat e pertandingan selanjutta engko` kodhu lebbih bhagus. Ujian mentalla engko` pertama kale ruwa.


Ghebey keamanan ben keselameten selama ngedaki ghunong, bedeh beberempah hal se kodhu e perhatiaghi para pemula mon entarrah ngedaki ghunong. Pertama jiah kodhu pemanteo niat. Tanyaaghi pole dek abek eng dhibik, apah niat ngedaki ghunong riah keng sekadar rok norok apah polanah le mendem keterroan kabit lambek? Pemantep ellun niatteh. Mon niat ngedaki keng setenga setenga, hedeh bisa sering aseroh neng perjalanan ben dheddhih beban ghebey kancanah hedeh. Selaen jiah kodhu nentoaghi tojjhuen ben marenah ngelakonen riset. Polanah ngedaki riah se pertama kalinah ghebey hedeh, pele ghunong se andik jalur pendakian landai ben lok pateh tegghi. Male hedeh cokop ajhelen nancak ben ajher ngatur nyabeh.


Mon sakola'an swasta lakar ta' ghampang mabada olahraga basket neng sekola'enna. Sekola'an swasta biyasana bannya' ta' mabada olahraga jiya polana kennengngenna se tada'. Bada keya se polana ghuruna ta' toman ngajhari basket. Banne polana ghuruna. Kadhang sakola'an ghita' andi' ebbal se eghabaya maen. Mon moreddha cora' pagghun senneng mon bada ghuru se ngajha' amaen ebbal basket se sabellunna lakar ta' amaen. Keng mon bada sakale, kadhang moreddha ta' enda'. Olahraga basket areya ghita' madhaddhi na'-kana' senneng mon amaen. Monla na'-kana' senneng, maske tada' lapangenna otaba lapangenna kene', arowa pagghun dhaddhi amaen tekka' ghu per-operran. Kadhang bada se ghun so'-maso'enna ebbal jiya ghun eberri' settong.


Mon kake terro taowa alangngoy, kake langsong entar ka tase' nyare odang kene'. Odang kene' ajiya koca'en na'-kana' maghampangan otaba ma lekkasan tao alangngoy. Odang ajiya bisa ekakan matta. Tape sajjhek odang reya ekoca' ngakanan tae, na'-kana' kadhang ambu ta' nyareyan pole. Tape areya ghun dari caca ka caca. Kake bisa partaja otaba enja'. Keng mon andi' tel-ghatel jha' nyoba' kake ngakan odang. Tako' sajan sara keya. Mon andi' alergi pole, kake kodhu ja-ngaja jha' ngakanan odang. Odang areya bisa maghatel mon se ta' cocok jhilana. Engko' perna capo' gharindhang. Tol-bintol raja sabhadhan. Pas engko' ngakan odang. Tada' molat pole. Ghatel sabhadhan pole. Engko' esambi ka Masake'. Langsong soro suntek ka dokter ma'le dhuli baras.


Mun alakoa e kantor ruwa kodhu endi' beberapa katentuan enga' berempa omorra paleng santa' se ebhutohaghi, jenis lakona ghebey lake' otabe bini', teros bhutoh apa bhai ghebey alako misalla enga' kodhu endi' SIM C. Terros kiya bede tes duwe' otabe sampe' tello tahap. Se pertama tahap administrasi alias enga' data dirina pendaftar, sepadena esebbhutaghi sabellunna. Kaduwe' bede tes toles enga' soal kemampuan akademikka se dhasar otabe tes parkara bagiyan kalakoanna se e lamar. Ben katello' biasana tes wawancara ben bagiyan pangalakna karyawan otabe ben kepalana kantorra. Mun la depa' ka bagiyan terakhir kodhu penter carana nyator ben biasana pertanyaan se e tanya soal kalakoan, alasan, gaji, ben kasus se misalla mun bede e kantor beremma carana bisa mare.


Ketab socce reng-oreng aghama Zoroaster reya kompilan tolesan-tolesan sakral se ekennal kalaban Avesta se tabagi dhaddhi empa' bagiyan. Kaempa' bagiyan reya eyantarana: Kitab Yasna yaitu kompolan du'a' ban aturan-aturan ibada. Kitab Yasna jhughan mowa' Ghata iya areya kompolan jhi-pojihyan ji-pujian se eparcaja dhaddhi hasel tolesan dari Zoroaster. Ghata esoson dari 17 jhi-pojihyan se eghabay dalem bento' puisi se malarat eyarte'e ban coma bisa ekataowe bi' reng-oreng tartanto.Puisi reya acaretaaghi parkara tapangghina Zoroaster kalaban Tuhan dalem settong pangatelaan. Ketab Visparat aesse jhi-pojhiyan bannya' hormat tor parnyo'onan da' Tuhan.Ketab Videvdat (Vendidad) ya areya tolesan-tolesan se akae' kalaban ritual pamurnian. Ketab Khode Avesta, iya areya buku kompolan du'a' re-saare se e dalemma jhughan aghandhu' Yashts, kompolan jhi-pojihyan ban puisi parkara kapahlawanan.


Cem-macem oreng ajhuwal sateya nampes. Atalabuyan neng lan-jhalan. Otamana oreng se ajhuwal ajam se etotto bi' cabbhi. Nyaman laenna, Ayam Geprek. Sateya bannya' oreng se ajhuwal ajam ghuring ajiya. Maske mokka' barung kene', ta' bannya' se ta' paju. Paju kakabbhi. Neng roma, na'-kana' ngoda se ghun abine la sateya andi' barung ajam jiya. Madateng palako se dari na'-kana' se ghita' andi' kalakowan neng dhisana. Mon dari neyatta la bhaghus. Nyaman mon lakar ghu-ongghu terro andi'a lako. Ajam se etotto bi' cabbhi jiya ejhuwal neng argha lema ebu. Bada keya se ejhuwal ghan tello ebu. Moda. Keng mon se moda biasana ne'-kene' ajamma.


Oreng Madureh mun terro ngakanan kakanan se ekocak "fried chicken" kodhu entar ka Sorbejeh. Neng e Madureh adek restoran se ajuel jiah. Mun neng Sorbejeh benyak ongghu restoran otabeh berung se e kocak kakanan siap saji. Sala settongah se e kocak McDonald jiah bedeh badut-tah. Mun ngajek nak-kanak lakaran lebur entar dek kenangan jiah. McDonald biasa berungah andik bernah mera. E yadek-eng bedeh tolesan M serajeh abernah koning. Restoran jiah neng-kenengah rajeh, tembok e yadek-eng benyak kacanah. Lampunah rak-terak. Mun terro meleah kakanan, pas masok langsung entar dek ka se ajegeh. E McDonal ajuel jhukok ajem se eguring bik tepong.


Ariyah se bisa se siapaghi sabelun a wisata dhe' alam. Sittong, taoh entarrah ka dhimmah. Mon la taoh entarah ka dhimmah dhedi bisa taoh parlo apa bhein se wajib eghibeh, misallah mon entarah ka pantai kodhu nyambi klambih rennag, otabe mon entara ka hutan kodhu nyambi lotion anti renggik. Se ka duwe, messen penginabhen, makle tenang ben tak kobeter tedungah ben istirahadheh edhimmah, angok mesen ghellun penginapan ghebey istirahat se nyaman. Se ka tello', nyambih bhereng-bhereng se penteng, engak alat mandi, klambih salen, otabeh bat-obat se e kabhutoh. Se ka tello', nyambih pesse se cokop. Ning tempat wisata tak kabhi nyedia aghi pembayaran online otabe bede mesin ATM, dhedhi nyambih pesse cash se cokop kaddheng abhentoh mon le-mellean pan-apan.


Neng barta bannya' oreng ajhung rojhung ban ajhungjhungan terro andi'a usaha. Tape dalem kabada'an ausaha ajiya, bada napso se epaka'ada' dalem ngala' potosan. Marena potosan jiya ekala', ta' taona bharang otaba usaha se ejhuwal ban ebukka' ajiya ta' paju. Pajuan oreng se andi' modal bannya'. Tape modal areya banne ghun modal pesse. Tape bisa keya modal andi' relasi se bannya', andi' elmona, andi' kabhar kabhar se bannya' keya, ban en laenna. Modal relasi, maske andi' usaha kene' mon andi' kanca bannya' se bisa abhanto majhau jhalanna usahana, ajiya bisa keya andi' ontong bannya'. Mon andi' elmona keya, maske bharang jhuba' pagghun epekkere da'ramma carana bharang jhuba' jiya dhaddhi ganteng ban bannya' ekaraddhu bi' oreng.


Wira dhujen nonton film ning Bioskop. Mompong bede film anyar se ghik viral ben ghik benyak oreng se terro negghueh, Wira pas langsong nyareh tiket online film Avatar 2. Samarenah nemmoh nih bioskop XXI ning kalibata, wira pas ngajhek kancanah makle nenghuh bhereng. Akhirrah wira nonton areh Senin, polanah tiket areh minggu ben sabtoh la tadek. Wira nenghuh bioskop samarenah alakoh kol 5. Langsong ka bioskop dhepak kol 6, polanah ghik bede bekto ghebey melle jhejen, wira ben kancanah pas melle popcorn ben nginom ghellun. Pokol 7 film e molaennah, Wira ben kancanah pas masok ka biskop samarenah pintu bioskop la e bukka'.


Satiyah benyak oreng nyareh wisata se ghi' rang-rang oreng se dheteng. Trend ariyah bhegus ghebey kennengan wisata-wisata lokal se ghi' berkembang terros. Mon benyak wisata se ghi' tak benyak oreng taoh pas e posting ning internet, aruah bisa dhedhih potensi wisata jiyah ghebey e promosiaghi gratis apah se lebur e dissa'. Benyak wisata lokal kiyah aghebey peningkatan dhe' jumlah oreng se messen kamar ghebey nginep. Dheri data se e andhi OYO, bede peningkatan oreng messen kamar sabenyak 176% dheri bulen-bulen biasanah sejjhekgeh tren wisata hidden gem riyah terkenal. Oreng dhedhi benyak adhik kennengan wisata alternatif dheri se biasanah la e kataowen oreng. Bedenah desa wisata kiyah abhentoh peningkatan industri pariwisata. Sejjhek covid, indutri riyah ancor tapeh bisa molae bhegus pole sejjhek bedena trend wisata hidden gem.


Ajhegeh bheden makle sehat tak cokop ghun ngakan kakanan se sehat. Anghuy alat masak ben alat makan se berkualitas jhugen aghebey bheden bisa lebbih sehat ben bisa pangaroh dhe' kualitas kakanan. Misallah angghuuy sendok ben garpo se kualitas bhegus. Sendok ben garpu kualitas bhegus tak ghempang karatdhen. Ngakan aghuy sendok ben garupu karat bisa bhebejeh ka kasehadhen. Sabhegin oreng kiyah partajeh mon ngakan anghuy sendok garpu bhegus bisa a obe pekkeran kita dhe' kakanan se ghi' e kakan dhedhi lebbi berkualitas. Oreng se ngakan dhedhi andik pangrassan kakanannah nyaman ben sehat. Alat ngakan se bhegus kiyah andik omor angghuy lebbi lanjeng polanah lebbi awet.


Tang abah riyah segilok'en tadek omorrah gik sempet mangkat dek masjid gebey sholat Jum'at bik kompoyyah. Abah mangkat sholat jum'at lagguh segilok'en  jemaah se laen deteng, bedeh neng dhelem masjid abah langsong sholat tahiyatul masjid ben mecah qor'an. Abah adentek semmo abit sampe dek bektoh adzan jumat, teros abah gi sekmpet ngedingagih khotbah jumat teppak jiyah esseh khotbanah kalaben oreng se khusnul khotimah mon adinggel dunnyah, esse khotbah jiyah lakar genteng ben beccek dek ateh. Semarenah sholat jumat, abah gik sempet kiyah nyabek pesse infak neng kotak se bedeh neng masjid. Abah mole deri mesjid jiyah ajhelen sokoh dek romanah ben kompoyyah.


Se andhi' ABC catering mungkin bisa deddih sala sittong oreng se ngajerraghi arteh semangat ben ta' nyerah delem dunia bisnis. Polanah semangatteh riyah, se andhi' ABC catering jiyah olle pengarge'en UMKM inspiratif  2022 delem sarasehan UMKM ben mitra pentahelix taon 2022 se e pabedeh e Aula DPRD Cilegon, Banten. Pengarge'en riyah benni tanpa sabeb. Se andhi' ABC catering riyah andhi' usaha catering e Cilegon perna bennya' otangah sampe' usahanah ancor ta' akareh. Tapeh oreng riyah ta' nyerah ben tettep semangat. Akhirrah, oreng riyah bisah bangkit pole pas mukka' usahanah pole e taon 2019 sampe' omset usahanah 125 jutah bhen bulen.


Spaghetti ajiah sala sittong varian pasta se abentok silinder tepes ben padhet. Spaghetti e ghebey deri la-olanah gandum se le abit dheddih kakanan pokok reng-oreng Italia, mala Eropa ben Amerika. Pasta riah e sajiaghi bik saos spaghetti se cem-macem jenisseh. Bedeh beberempah jenis resep saos spaghetti se terkenal e dhunnyah. Sala sittongah saos carbonara. Resep saos riah asallah deri Roma. Saos spaghetti bernah pote riah e ghebe taon 1944 lambek se e ghebey deri bahan dhesar neng-konengah telor, keju parmesan, bhebeng pote, bhebeng mera, sa'ang, ben beef bacon. Keng bedeh kiah se nambaaghi krim berrek male lebbi kentel. Saos ria bernanah pote pucet.


Sadhajana oreng jareya manabi ghaduwan lakoh neng kantoran jareya ghi salanjangah neka odhi'na neka e patok sareng bhakto. Melanah molae dhari pokol 7 Sampek pokol 4 ghi saterossah ngetarah jareah mejha tor laptop. Pan saponapan oreng lakar la senneng daddhi oreng kantoran se ngangghuy jas otaba klambi se rapi melanah jareya magegeh jariah tengalenah. Namong Lok diddhi'jughan oreng se senneng a bisnis otaba a dhagang se e ka' dhimmah jareya lakar kalakoan se bedeh neng luar maloloh ban atemmoh so oreng. Kalabhan dhari macemmah profesi neka, lakoneh apah se bisa sampeyan kalakoh. Sopajha hal neka bisa sampeyan oneng jughan maksoddeh ban tojjhuannah.


Patobin anyama Bolon andi’en reng Batak. Roma adhat jiya bada neng Sumatera Utara. Neng Sumatera Utara dhibi’ macemma Bolon reya bada bannya’ macem. Senga’ Bolon Simalungun, Bolon Pakpak, Bolon Angkota, Bolon Karo, ban Bolon laenna. Romana lakar abento’ roma pangghung malanjhang. Roma Bolon biyasana eghenna’e tiyang panarema se tegghina sampe’ 1,75 meter. Mon maso’a ka roma, orengnga otaba tamoy kodhu onggha ngangghuy andha se jumlana lakar ghanjhil. Roma reya lakar abento’ pangghung, bada bannya’ tiyang panarema se andi’ gharis neng tengngana. Ghir romana eberri’ tandha se has Simalungun se bada barna mera, pote, ban celleng. Heyasan jiya andi’ arte ka pandhengngan pokparana ban arte dalem dari suku Batak.


Film neng Indonesia aryah bannyak alirannah, SE paleng favorit neka se film horor. Film horor neng Indonesia lakar bannyak paminaddeh, napah pole pemaennah neka artis terkenal akadhi Prilly Latuconsina. Film horor se paleng ternama ban lasohor engghi Paneka film "ASIH" dhalem buku se etoles Risa Saraswati jariya se pemaen otamannah Prilly Latuconsina. Aneka Olle panonton lebbi dhari 10 juta oreng se nengale. Bannyak jughan film mah Risa Saraswati se horor neka e maennaghin sareng Prilly. Lok parlo e raguaghin manabi film mah neng Indonesia. Badha jughan film "The Doll" se pemaennah neka Luna Maya. Bannyak Sarah film horor se kasohor, saenggha bannyak jughan penonton penonton se dhari manc neghara se ngoladih film Indonesia.


Dhabunnah ghi manabi dhateng bulannah kabannya'an jareya ommat Islam posang tarotamannah neka reng binek. Jareya saongghunnah lok olleh nyeddhing mushaf quran. Sebab paneka ghitaksocceh. Kabanya'an reng binek samangken lok oneng fiqih dhalam ngalakone ibadha jareya. Manabi kulah teppak dhateng bhulannah lok kerah nyeddhing sama sekaleh ka Mushaf jareya napah pole mecah quran se e sengaja. Dharinah neka sabenderrah lok eparenge dhalam fiqih, manabih mecah ampon alakr lok olle kacoali oreng jareya ngolange hafalannah baru olleh khusus ka reng binek ghi. Sebab reng binek panekarentan sarah kabatallan dhalam ngajalane ibadah re saarennah. Daddhi kodhu pahame ghellun alasannah anapah, ghi sebab aneka atoran fiqih aghama.


Mon kake ta' todusan baktona Tellasan, kake bisa abhajang Ied neng langghar. Biasana neng langghar mon marena abhajang arowa na'-kana' otaba oreng se abhajang esoro toju' ghallu. Arowa kake esoro toju' ngakan. Reng dalem, se andi' langghar biasana la mare amassa' bannya'. Se ebaghi ya tada' pole. Gule. Kake paleng nga'-lenga'an mon da'-kada'en se abhajang ka langghar. Mare edhu'um, pas terros soro ngakan. Dhaghing sape se bada neng attassa nase' ban kowa lemmes. Na'-kana' ngoda senneng mon abhajang neng langghar ya polana bada kakananna. Mare ngakan pas terros eberri' goder ban roko'. Kake mon dhujan roko' paleng la asaredhudhan sambi makalowar kokos neng colo'en. Bhan taon lakar reng Islam areya abhajang Ied. Baktona padana bakto abhajang duha. Tape biasana dari kol ennem ghu-lagghu arowa la yap-siyap. Sowara takberan acerreng neng spikerra masjid ban musolla. Dhingla dapa' kol satengnga pettok, abhajang langsong emolae.


Bhakto lambannah kulah olahraga neng sekolaan neka paleng malessah manabi la praktek jungkal bhalik bahdan ruah otaba sennam lantai. Nah, biasaannah kulah neka bhakto jareah lakar lok ngenneg dha' neka ban kek tabuk teppak praktek jareah. Lajuh kan sadhajan la eolok tong settong ghabay maju ban praktek aghin kahinapah carannah. Nah, kulah nyobak rapah olahraga ngan jareya neka se a ler poler ngangghuy kasor neka. San pas tega jhelen sorro a jungkal anapah tanang kulah langsong a monyeh kreteg ghen. Lajuh kulah ngejjhit ban rassannah sakek. Lajuh kulah neka lapor ka ghuru ban ghuru marenta aghin soro pecet pa sae ben bendher teknikkah.


Ghi' jaman daddhi nak kanak kost kosatan biasannah hal se kulah lakoneh manabi tadha' lakonnah jareah mon tak jher kalenjher ka kebun binatang ghi entar ka nge mall. Biasannah neka kulah lakoneh pas kulah lakaran terro kedhibi'ah ruah ban sobhung lakoh paapah. San marennah dha' neka rassannah jareya kulah nekmat aghin bhakto loang paneka ghabay ngesseen ka badhan dhibi' ghellun se paleng otama lajuh dha' neka  ngabi'in bhakto ghabay nyiap aghin pa apah se elakoneh dhalam samengghu. Melanah hal jareya bisa namba energi kulah manabi lah ampon e koras ban bisa abelih lebbhi sae pole ka adha'eng. Aneka sala settong carannah kulah abelih lebbhi sehat pole.


Tari Saman areya dari Aceh. Se ekennal bi’ bannya; oreng lowar. Tari Saman reya bisa elakone bannya’ oreng. Tari Saman elakone dari lalako toju’ ban satengnga jhagha. Banne ghun atari, se nari rowa biyasana anyanyi keya neng attas panggghung. Se nari rowa biyasana ngangghuy kalambhi ana-barna. Tape epapada bi’ obhet se bada neng cetaggha ban kaen bhatek Aceh se eghabay errokgha. Se nari Saman la biyasa ngangghuy kodung, polana reng Aceh kabannya’an Islam. Tariyan jiya bisa eberri’ arte reng-bhareng ban ngompaghi. Banne ghun jiya, tariyan jiya maghambaraghi pendidikan, agama, tengka, ban kepahlawanan polana tariyan jiya padana bhala pasukan. Lebur lakar mon nari sambi anyanyi neng attas pangghung. Leburra polana ramme.


Ghi kadinapah pole manabi ngajellas aghin ka oreng se la ampon seppo jareh manabi tv analog samangken la aobhe daddhi tv digital. Lessoh badhana ban kabannya' an reng oreng mala nyala' aghin pamarentah ban a komen jhubek sadhaja. TV salah settong alat elektronik se samangken nyampaiaghin berita tor informasi ka sadhajan kalangan ngalaloe sumber acara ban chanellah kadhinapah. Neng Tv jughan badha kriteriannah oreng se nengghu tv, molae dhari nak kanak, reng toah ban saghalanah omor. Pokok samangken teknologi la ampon jhago sadhaja ban aobennah tv digital daddhi hal se nambaen kajagoannah teknologi samangken. Padahal bisa e bayangaghin kadhinapah teknologi lamba' ruah.


Neng Jhaba Tengah jughan badha nyamannah tarian lengger se dhari Banyumas. Tarian paneka jughan e sebbhut sareng tarian ronggeng sebab toronan dhari tari Tayub. Oca' Lengger neka badha dhari duwa' bhasa dhalam oca' Jhaba, engghi ka' dhinto Le se artena nak kanak lake' ban ger se artena rammeh. Amargha e sebbhut Lenggher lanang daddhi tarian paneka e maen aghin sareng reng lakek. Biasannah e tari aghin sareng dua sampek empak oreng se amaen tarian paneka. Tarian paneka biasannah e lakoneh sebab badha ritual otaba badha acara sakral  ban e laksanaaghin neng settong bhakto akadhi masa manjhak ban acara berse dhisah.


Angsle, minuman anga` se la dari lamba`. Minuman riya termasuk minuman se engko` sennengi kiya. Biasana angsle riya esajiaghi nga`-anga`an pas lem malem. Biasana angsle ejhual e pengghir jhalan pas mare magrhrib sampe` malem. Nyaman pole pas nginum e bakto cellep alias pas ojhen. Camporan roti, kacang tanah kupas, mutiara, ketan putih, ben santan kental. Angsle riya paleng bannya` bede e Jhaba terutama Jawa Timur. Regghena mode korang lebbih Rp 6.000,00. Nginuman tape enga` kakanan kiya panengnga essena bannya`. Biasana oreng se ajhual angsle ebharengngi bi` ajhual ronde, macem minuman anga` kiya. Cokop bannya` peminatta angsle e daerah bengkona engko`.


Deri pada melleh todik tong sittong, bedeh se ajhuel todik sepaket moso se laen. Sala sittong se ajhuel todik sepaket merek geh Bolde Marbella se essenah 6 pcs termasok ghunteng depor. Sepaket todik ariyah esse 6 se andik kaghunaan en-laen. stoong todik ghebey ngombik, todik ghebey ngerrak apaan bhein,  todik gebey ngiris, todik ghebey ngettok dheging, pangombi' buwe, ben ghunteng.Sapaket todik Bolde Marbella riyah arghenah ning 168.000 sampek 170.000. Ghu'teghu' todik ariyah dheri kajuh. Todi'en e ghebey anti karat, cek kokonah ben mata todik se tajhem. Mon melleh tong-sittong paghun argenah lebbi larang deripada melleh sapaket. Paket todik engak riyah kiyah bhegus mon e kaghebeyyah kado ka oreng se akabinan otabe ka oreng se olang omor.


Teppak eng alomba, Derek Redmond ngalamen cedera. Secara dheng bedheng e meter ke 225 muncul rassah sakek e sokoh kangannah. Sakeng sakek eng, akadik neng sokoh jiah e tembak bik pistol. Ben akadik oreng se e tembak, Derek dheddhih teppang selajeh. Se ajiah lakonen keng acak loncak kennek atumpu dek sokoh kacerrah, sajen lambat, terus dung tedungan neng tana. Sakek neng sokonah ngebey ajiah metedung abek eng. Derek sadar, impiannah olle medali nengOlimpiade Barcelona jiah le elang. Ngetelak anak eng bedeh delem masalah, bapak eng se bedeh neng attas trbun lok mekker lanjheng langsung aberkak dek bebe tribun. Lok peduli ajiah nabrak ben neddhek bennyak oreng.


Mon teppak'en bulen pasah, biasanah bennyak neng TV acara sak-massak gebey kakanan otabe enoman gebey manjing abukah otabe saor. Biasanah acarah massak'en bedeh teppak siang ben sore, se emassak kiyah se pang-gempang. Massakan roma biasanah se paleng sereng eteroh bik ebhu neng deporrah. Bennyak oreng ajelling acara deiyeh gebey e teroh massakan se gempang ben lok mlarat, makle kakanan teppak'en manjing bukah ben saor bennyak macemmah. Selaen cara massaken gempang, oreng binek senneng negguh acara massak neng TV polanah se tokang massak riyah pelak se agebey massakan, raddin otabe genteng. Oreng se tokang massak neng TV riyah kodhu pelak ngegebey kakanan makle ejelling nyaman, ben kodhu bisa ngatoragih caranah massak.


Beberempah van kemping kiah e lengkapin bik depor kennek se ngebhentoen pengguna lebbi ghempang ghebey amassak kakanan selama akemah. Selaen jiah, van ghebey kemping kiah e lengkapin bik pengatur suhu, tebhenah pengguna bisa natur suhu sesuai bik kabhutoannah mereka. Bedeh kiah jendelan se bisa e bukkak ben sistem penyareng udara se masteaghi udara e delem van selalu segher. van kemping kiah e lengkapin bik lampu se bisa e atur intensitasseh, tebhenah pengguna bisa nyesua aghi pencahayaan sesuai bik kabhutoannah. Beberempah van kiah e lengkapin bik televisi layar datar ben sistem audio se memungkinkan pengguna ghebey negghu felem otabeh ngedingaghi musik teppak akemah.


Indonesia dhaddhi negghara se andi’ bannya’ tase’. Oca’ jiya tabhukte dari polo-polo se bada neng Indonesia reya eleng-lengnge tase’ se bannya’ macemma jiya. Mangkana Indonesia reya esebbhut negghara maritim. Dari kabada’an jiya, sampe’ bada lagghu se aghambaraghi kaodi’an oreng tase’. Lagghu jiya Dendang Nelayan. Asalla dari Polo neng Riau. Lagghu Dendang Nelayan jiya aghambaraghi kaodi’an reng majang neng tengnga tase’ se ce’ lebarra. Lagghu se ghi’ ngangghuy bhasa Malayu jiya enyanye’e dalem kabada’an laon ban nyaman ekeding. Aesse da’ramma reng majang ngadhebbhi omba’ raja ban angen santa’. Laen pole dhing bada ojhan ban kelabbha. Tarowanna lakar nyaba mon reng majang jiya. Keng dari pandhengnga oreng se ta’ majang, oreng majang areya lakona sara. Bhender tarowanna pas nyaba. Tape mon dari reng majangnga dhibi’. Lakona neng tase’ areya la biyasa bhai. Mala ta’ kobater ka nyabana dhing bada angen santa’ otaba omba’ raja.


Roma Ibadah ariyah bangunan se egebhey delem bentuk ciri -ciri se de bideh sesuai ajaran ben kapartajeennah masing masing agemah. Mon neng Indonesia bedeh Masjid, Musholla, Greja, Vihara, Pura ben salennah. Samad biasanah entar ka mesjid, tika entar ka gereja, Nyoman entar ka vihara, Gheisa entar ka pura sakancaan apolong deddhih ta tanggeh tak toman atokaran. Mon sala sittonggah teppaen ibede pagghun saleng toleransi tak kera miramih padeh saleng ajegeh dek remmah caranah se pade’eh odhi’ nyaman atatanggeh, saleng ngengak eh mon bektonah ibedhe mon badhe se loppaeh . akor sakancaan pasa saleng ngerteh biasanah mon pas atokar ghun sakejjhi’ pas akor apolong pole.


Mayuh cah-kancah mon  terro sehat riyah kodhu sereng olahraga jek les-males, mon bisa olahraga ben areh. Lok usah sossa margenah olahraga setiyah riyah gempang bennyak contonah neng youtube kareh mele.  Contonah senam aerobik ben zumba se bennyak conto videonah neng youtube. Bennyak macem pelehannah  bedeh se abit bedeh kiyah se sekejjek. Pokoke'en zumba riyah lebur mon elakoneh bennyak oreng ben rammeh makle mon lessohg lok gressah. Jek loppaen ajek trentannah ben kanacanah mon terro zumba otabe aerobikmriyah, makle semangat teros ben lebur. Selaen jiyah pele lagu se ngebey semnagat, ben gerakan se gempang tapeh lebur ben bisa ngebey ojeng ben keringeten.


Kaodi'an bi' pasangan biasana mun umumma dari molae mella' mata bede tugassa bang sebang. Pertama mun bini la jhagha se paleng lagghu ye nyiapaghi sarapan. Tape Mun neng Islam ye abhajang sobbuh lun. Marena sobbuhan bhuru ngantang amassa' nase' ben laenna. Kaduwe' nyamana emak esambi ben nyassa. Mun la mare kabbhi ye mandi ghantian lake pas mare ruwa bini, otabe sabhaliggha. Selanjutta siapaghi sarapan sabellunna lake alako. Ye sambi nyambi abhersean. Bede kiya kadhang tang lake nolongi binina e dapor, pas abhersean se laen. Misalla enga' nyeram kembhang otabe se laen. Kadhang ye se lake bede se maca koran otabe ngajhi bi' nengghu berita e TV. Sambi adente' jham maso', tape bede se tedung pole. Polana jham alakona gi' jham 08.00.  Mun la mare, bebini' riya bisa santai otabe nengghu TV, bede kiya se noro' olahraga enga' senam, gym, ben laenna.


Soni berik mareh norok bhejeng jumat ning seddik kantorrah. Soni mangkat ka masjid bhereng kancah kantorrah se sittong devisi moso Soni riyah ben lakar sering abhereng ka masjid. Polanah bhejeng jumat dheri kantor, soni tak bisah mandih. Dhedih ghun aklambhih rapi moso nganghuy parfum pas mangkat ka masjid. Ning masjid Soni ben kan canah olle kennengan ning tengah polanah ghitak benyak se deteng ka Masjid. Sajen abit masjiddeh sajen full moso jamaah se laen. Sabellunah bhejeng Jumat, biasanah lakar bedeh khutbah Jumat. Ning Khutbah Jumat riyah, essenah saol Riba. Ustad se khotbah ngocak mon kodhu tengateh ka riba. Polanah riba riyah hokommah haram ben dhusah.


Mare arassae sate lala' neng e Jl.Niaga Pamekasan? Mon jar-kalenjar ka Madhura khususepon Pamekasan jha' loppa arassae sate lala' ya. sate riya ghun nyamana se sate lala' tape saongghunna banne. sate reya sate ajam sa jhin sasojjhinna dhaghing ajamma kenne' sara. Mangkana ekoca' sate lala' amargha kerra'an dhaghingnga kene' enga' lala'. Dhaddhi sampeyan ta' osa kobater ngakan lala', hehe. Kodhu sabbhar keya ya mon melleya reya polana badana biyasana kapan la malem. molae mokka' ra-kera maghrib. dhaddhi kodhu sabbhar ya ban kodhu jha' kaloppae melle. ongghu rassana nyaman. Bisa ekakan maso nase' otaba ekakan langsong eghabay ghu'-ghangghu'. Ella da'iya bhai poko'en jha' kaloppae!


Salah settong kegiatden olahraga neng outbond ajiyah bedeh flying fox. Outbod ajiyah kegiatden se ebedehagoh neng kennengan terbuka otabe alam bebas.  Mon flying fox ariyah bennyak ekeleburin reng-oreng margenah nguji nyaleh. Kegiatden ajiyah degghik meluncur deri attas se teggih dek torn dek kennnegan se pandek ngangghuy taleh. Tentonah mon norok riyah le esiapagih ben alat pengaman makle lok sampe kededdhiyen labu e tengah jhelen. Lakar kegiatden flying fox ariyah gebey ngelateh ben nguji mental oreng, makle lok takok'an  ben bisa ngalak resiko.  Tegginah amaen riyah bisa sampek 70 meter ben paleng jeuh lanjhengah bisa 110 meter. Mon pertama kaleh nyobak amaen riyah pasteh bedeh rassah takok'en tapeh degghik aherrah senneng ben lebur.


Nita le olle tellok bulen lulus kuliah neng Poltekkes Sorbejeh ngalak jurusen ahli gizi. Setiyah Nita magang neng salah settong puskesmas. Sabben areh Nita segghut nolongen nentoagih  kakanan apabein se emassak kangghuy edha'er sareng pasien se bedeh neng puskesmas, molaen deri sarapen, ngakan narek'en ben ngakan malemmah. Biasanah se emassak neng puskesmas kakanan se aghandhu' karbohidrat deri nasek, protein deri jhukok, teros bedeh gengan bik bueh. Manabi gulaggunah, pasien neng puskesmas sareng ahli gizinah sereng eberrik enoman susu jughan. Tapeh, rassanah kakanan neng puskesmas biasanah lok seberempah seddhe' polanah teppak massak nekah tak kengeng eberrik vetsin otabe masako. Bumbu se olle epasang dek masakan nekah coman deri buje bik guleh.


Manabi preien lanjhang, biasannah kaloarga kuleh neka alanjhalan kaleleng Polo Madhura. Terakhir neka teppa' kaula omor 5 taon ban elang e ka'dhissah trppa'enh neng Bhato Ampar, Sampang. Mangkat dhari roma kol setengah 6, jha' kalep entar ka syekhona Kholil gellun ghabay nyareh barokannah ulama. Lajuh saketar pokol 7 nekah mangkat dhari Bangkalan ka Sampang, ngabiiubhakto 2 jam an. Ka Sampang neka entar ka Bhato Ampar. Nah, depak neng Bhato Ampar reh kulah lepas dhari rombongan. adhek kulah Bhakto jyah bingong entarrah kammah. Biasannah Coman nanges ruah. San le semmoh siangan baru e Sareh sareng Ramah, akherrah atemmoh kaloarga, padahal posisinnah kaloarga neka Parak mangkattah


Apede jiah andik bennyak manfaat ghebey abek. Misallah ajiah ngelancaraghi peredaran dere. Pengertian apede jiah gerak bhedhen ghebey nguataghi ben nyehataghi abek. Tebhenah lok heran mon sala sittong manfaat apede jiah bisa noronaghi resiko penyakek jantung. Ajiah polanah aktivitas apede se e lakonen secara rutin bisa ngebhentoh ngelancaraghi peredaran dere e delem bhedhen. Lebet jiah resiko e kennengen penyakek kardiovaskular akadik penyakek jantung, tekanan dere tegghi, sampe penyakek stroke bisa akorang. Apede kiah ningkataghi daya tahan abek. Mon rutin e lakonen, daya tahan abek bisa sajen kuat. Metabolisme bhedhen kiah bisa sajen lancar ben sistem imun bhedhennah kita sajen meningkat.


Kapal riyah angkok'an manossah otabe pekakas ngebey nyebreng ngelebetin tasek.  Contonah akadih kapal ferry se ossok'en bisa sampek 240 oreng ben esseh mobel sampek 22. Kapal ferry riyah biasanah  khusus gebey ngangkuk oreng, deddhinah bennyak korseh penumpang eattas kapal. Lanjengah kapal fery riyah bisa sampek 122 meter ben lebarrah 21 meter. Mon nyebreng tasek numpak kapal ferry riyah kodhu melle tiket sebelunna naik. Biasanah kapal ferry riyah nyebreng dek tasek se lok pate jeuh kaden neng Selat Madureh, Selat Sunda ben Selat Bali. Biasanah neng delem kapal bennyak oreng ajhuwelen kakanan jughan gebey oreng gukgangghuk. Korang lebbi kecepetannah kapal riyah 21 knot, deddhih mon nyebreng ngangghuy kapal riyah bisa setengah jem sampek sejem abittah tergantung jeuh semmak'en.


Mon toman entar dek ITC Roxy Mas, ajiah sala sittong sentra ponsel paleng rajeh neng Indonesia. Kabbhi esseh gedung jiah essenah gerai hp se jumlanah ebuen. Deemmah mereka bersaing ben olle rejhekeh? Lok laen deri madheddhihaghi pembelinah dheddhih langganan, layanan se bhagus ben arghe pantes (lok larang ellun otabeh mode ellun). Polanah mon taoh arghenah kita larang, maka pasti mereka melleh nek sekalean. Marenah jiah lok e rekomendasiaghi polanah ngerassah rogi ben kenneng tipu. Make mode ellun padeh, mesteh ngocak kualitasseh jhubek. Marenah jiah ngebey review neng Google, paya mon kedheddhien. Make layanan kiah padeh. Konter cenderung e hias sederhana ben kelarkaran, SPG kiah sederhana ben lok rewel.


Adha'ar seafood paneka bhagus ghabay kasehadhan salah settongah ghabay nak kanak e dhalem masa pertumbuhan. Kandungan e dhalam seafood otabah jukok tase' paneka tengghi protein ban vitamen-vitamen laenna. Napah pole samangken angka stunting neka cokop tenggh, daddhina penteng sarah ghabay ka masyarakat molae nerrapaghin ngakan jukok tase'. Juko' tase' samangken bisa ngobange neng pasar, supermarket otabah langsung ka reng tane tase' se majeng. Nombuaghin dhujen ngakan jhukok tase' salah settong ngorange angka stunting jughan ghabay nak kanak e masa pertombuennah. Tengkat pangorangan neka daddhi hal otama ngorangen angka stunting ban madaddhi kasehadhan neng neghara neka daddhi lebbhi sae, amargha panengkadhan padha'aran jhukok tasek.


Mara etambhang nganggur neng bengko, ta' bhango'a sambi ajhajjhualan e bengkona. Ajhual nase', nginuman apa ye ajhual jhajhan. Sambi ruwa ye mabede pessenan kiya. Nyaman la, kobassa pokokna mun endi' niat ben keahlian ajhual nase' misalla. Se tade' barung nase' edhi'na bengkona, ye jhual coba. Mun la nompa pesenan kan bisa mukka lapangan lako, bisa ngorangi pengangguran kiya. Tape ye kodhu nyare se jhujhur ben tanggung jawab. Polana bahaya mun la sukses, biasana nemmu bhai oreng. Ajhual nase' riya ontongnga bannya' ben etangale. Sekat kiya modal abeli. Apapole mun kadhung rammi, tape ye jhe' tako' rogi. Nyamana reng jhualan ye bede rammi ben seppe. Sokkore bhai lah, pokok halal ben ta' angghuy panglares ma' le jhualanna rammi terros, tape ta' bherkat.


Gong areya asalla bada neng Jhaba Tengnga. Gong bisa etemmone dhing bada acara daul otaba neng acara karabhan sape. Gong biasana lebbi bannya’ amonye tareppa’en bada sape se eyater ka tengnga lapangan. Ghenna’ bi’ badana oreng atari. Sowarana Gong abak raja. Bhuto etabbhu mon terro kalowara monyena. Gong aropa soso. Bada tel-pentella keya. Gong biasa ekaghabay dari besse. Poko’ ekaghabay dari samacemma besse. Mon kol-pokolla rowa bisa dari kaju se ebhu’let ebban neng konco’en. Monyena Gong mon neng oreng Hindu-Buddha, arowa nandha’aghi baktona nyembha. Nokol Gong areya ghampang. Laen ban nabbhu kalenang. Bisa ngenga’e se dimma’an se etokola ban makalowar monye se laenan. Mon Gong monyenan pagghun. Dheng... Dheng.... Ra-kera dayya monyena.


Mun lambe` gi` neng kotta engko` ye senneng arenang. Sambhan ngabes kolam engko` maseh terro ros terrosan acabbhur. Senneng pokok mun ngabes kolam renang. Teka` larang pessena. Mun la kadhung terro ye ajhalan. Maseh jarakna jhauh kiya. Ye paleng enje` 2 jham abegghe e kolam. Ongghu mare ruwa pekkeran dhaddhi seggher ben lebbih semangat engko` alakoni kegiatan selanjutta. maseh biasana mun mare renang ruwa engko` ampo katondu. Asli, jherengan abegghe ka aeng ros terosan. Salaen anengnga senneng nyabbhur ka aeng, renang riya olahraga se bisa abentuk bhadhan lebbih bhagus. Pas olahraga se ta` makaluar pello. Bede neng aeng beremma se apelloana`a. Pera`, paleng nyaman mun kolam renangnga tatotp, ngorange kole` aobah begh celleng.


Selanjhengah sejarah Indonesia norok Olimpiade, kita keng bisa olle 32 medali tok. Deri kabbhi olahraga tunggal otabeh pasangan (badminton, panahan, Taekwondo, ben laennah) medalinah bisa e bitong tanang. Ghileh, se olle medali adek se kelompok apah pole sampe sittong tim se jumlanah belesen kadik bal.Badminton e ling jheling jheu deri politik, make le padeh merakyatteh bik bal. Aneh tapeh nyatah. Pola marghenah sebagai spectator sports stadionnah bal rajeh ben lebbi gregeten kulturrah tebhenah fans'eh lebbi bennyak ben e organisir. Adek kejadien tawuran fans PLN laben Djarum? Otabeh politisi nyareh suarah dek fansclub'eh tim Tangkas? Mesteh dek Persib mon terro naek Jabar otabeh Persija mon terro naek Jakarta.


Taman Wisata Bahari Lamongan ajiah sala sittong wanaha taman amaen neng Lamongan, Jhebeh Temor. Kennengah bedeh neng pantai utara kottah Lamongan, taman riah nyoghuaghi bennyak macem wahana menarik kadik wahana aeng, wahana en-maenan nak-kanak, ben wahana foto. E taman riah bedeh sittong kolam renang se luas ben segher, serta e lengkapin bik area kolam pemandien nak-kanak. Selaen jiah bedeh kiah wahana aeng se bennyak macemmah akadik seluncur aeng, sur-kelusuren, ben jet ski. Ghebey nak-kanak, bedeh bennyak macem wahana maenan kadik dermolen, jen-anjen, ben en-maenan tradisional. selaen jiah e sediaaghi kiah wanana foto se nyajiaghi bennyak tema akadik taman kembheng, sittong kapal, ben reng-bhereng tasek.


Satiyah ning Sorbejeh bede bis listrik se la beroperasi. Masyarakat bisa ongghe nompak bis riyah gratis, tak osa majer. Total se ajhelen ning Sorbejeh bede petto beles, tapeh se aktif ajhelen ben areh ghun lema belles. duwe' bis e kaghebey cadangan mon bede bis se mogok otabe ghik ning service. Dhe' adhe'en rute bis riyah rencananah bede 8 rute, tapeh ghen beroperasi riyah ghun bisa 4 rute. Empak rute se elebethin bis riyah ning Purabaya ka Rajawali, Kenpark ka Gunung Anyar, Joyoboyo ka Osowilangun, Purabaya ka Pirngadi. Bis riyah kiyan lebet ning rute koridor 3, ajiyah Jl Ahmad Yani ka Jl Jemur ,Andayani ka jl Zamhuri, Rungkut Madya kaDr Ir. H. Soekarno (MERR).


Kentang saongghunah bahan se ghempang e kaghebey apah bhein. Molaen deri kakanan berrek sampe  ghuk-ghengghuk ghebey ngancaen teppak negghuh felem. Dheddhih kakanan berrek, kentang bisa e kaghebey perkedel. Neng Indonesia se kakanan pokok eng nasek, robenah olaan kentang bisa ghebey pelengkap ngakan ben jhukok eng. Keng mon teppak diet, kentang bisa e kellah ben nyek-bennyek. Cak enggresseh mashed potato. Kentang kellah se e berrik bumbu dhiddhik dheddhih kakanan pokok eng. E tambaen jukok laen, misallah stik dheghing, jhukok, ben laennah. Ghebey ghuk-ghengghuk, kentang bisa e ola dheddhih bennyak macem. Se paleng favorit e jheman setianah jiah kentang kellah e nyek-bennyek e berri'in keju ben sa'ang. E bentok nek-kennek dheddhih kotak otabeh robeh laennah, teros e ghuring. Nak-kanak kennek mesteh dhujen.


Mun niat ajhualan dari bengko, pasteaghi ghellu beberapa hal riya. Pertama tengghu ghellu apa se tade' e daerahna bengkona ba'na. Kaduwe' ye se paste peluang usaha apa se nyaman pas ollena kera-kera bannya'. Mun sakerana bede oreng laen se ajhual bharang se pade'e ben rencanana abe' dhibi', ye jhualan se laen mun bisa. Aslina bede jhualan dari bengkoan se nyaman ben ta' bhakal mekker saingan. Ye riya bisnis online lebat aplikasi. Mun lebat aplikasi pastena se dhaddhi saingan ye bannya'na lebat aplikasi benni tatanggha dhibi'. Dari riya, oreng ta' parlo kabater soal saingan jhualan se pade. Ta' nengghu langsung sapa bhai se melle bharangnga.


Setiyah neng romanah tang nyaih bedeh acara hol-holan slametden anak'en nyaih se mateh gelluen, keteppak'en acaranah jiyah teppak bulen molod aherrah tang nyaih pas mebedehagih acara moloden sekalean. Se eyonjeng ben tang nyaih riyah keng  oreng lakek tetanggeh semmak roma korang lebbi bedeh empak polo oreng. Acaranah jiyah emolaen deri lagguh, tapeh teppak lagguh riyah keng coman oreng khatamagih Al-Qur'an bik slamteden tajin biruh deri lagguh sampe siang duhur, mon seng binek keng repot massak neng depor. Malemmah ajiyah acara intinah, oreng se entar epimpian ben kiyainah mecah yasin, tahlil pas srakalah sholawat nabi gebey molodden. Oreng se entar moloddeh  jiyah eberrik kranjeng esseh kakanan ben jhejhen deri tang nyaih.


Cookpad aropaaghi perusahaan Jepang se agebey website ben aplikasi seng bedeh neng internet, se aghendhu' macemma cara agebey kakanan. Essena cookpad nekah deri oreng-oreng se agebey akun teros ngebeghiaghi macemma cara massak kakanan molaen deri kakanan berrek, jhukok, jhejhen sampe enoman. Aplikasi cookpad kengeng e pasang neng HP se nagghin e install dimen. Manabi website cookpad kengeng ebukkak langsung neng google. Setiyah, seng agabung neng cookpad nekah bedeh deri pettok poloh pettok (77) negereh ben tellok polo tellok (33) bahasa. Mayuh nak-kanak se terro ajerrah massak bisa nginstall cookpad. Bedenah cookpad nekah, setiyah oreng tak posang mon terro bey-ghebey kakanan, kareh mukkak aplikasinah pas ajelling carana massak


Dhingdhing jhuko` sape nyior salah settong jhuko` ngakan se paleng e sennengnge ben oreng e daerah tapal kuda. Cara aghebeyye ghampang cokop dari bahan dhasarra dhaghing sape, nyior, cabbhi raje, buja, ghula, katombhar, ben sa`ang. Dhaghingnga ekerra` tepes pas e toktok, teros ejhemur langsung palappae ben camporan nyiur ngode se la esellep. Mare ruwa langsung e ghuring e apoy se kene` jhe` raja. Paleng nyaman ekakan ben rawon. Lambenna jhuko` ngakanna rawon daerah tapal kuda Jawa Timur. tape ye nyaman kiya ngakan dhingdhing ben nase` anga` malolo, ta` usah apa-apa pole. Manteplah dhingdhing Jawa Timur riya, ta` etemmui e daerah laen.


Oreng kabanya'an neka mekkerrah manabi alakoh kantoran daddhi oreng se paleng sukses ban paleng soghi, namong aneka tantonnah lok bendher jughan manorot kulah, Statement masyarakat samangken se madadhi aghin oreng se a seragam jareya se e ketarah jhau lebbhi sukse ban lebbhi sogji kabadha'annah e bandhing aghin sareng oreng se a dhagang. Kabadhaan oreng dhagang neka lakar la lok e ketarah me;anah jareya lakar lok a gam seragam namong mamongken aghin bhakal ghaduwen seragam ka anak buwenah. Kalabhan dhari jareya hal se e lakoneh reng oreng ka'dhinto, meyarsa aghin manabi oreng a dhagang neka kalakoan se abit ontongan, daddhi lebbhi mele lakoh neng dhalem kantor.


Salaenna kebab babarafi se engko` sennenge, engko` seneng ka olahan se endi` bau arab. Maseh benni reng arab ye, engko` senneng ola`an dhaghing embi`. Se paleng engko` senneng ye sate embi`. Ta` tao kiya, bauna seddhep ben nyaman dhaghingnga, alemmak ben lembu`, pokok se amassa` bisa. Sate embi` ye pade umumma sate, epalappae kacang se khas asli reng madhure mun se aghebey. Sate embi` menurut engko` dhagingnga lebih masehat ka abe`, etembhang dhagghing sape. Engko` ngakan dhaghing sape saare bhateng ta` masalah, mun ngakan dhaghing sape sa`are bhanteng bisa palengen. pokonan dhaghing satena embi` paleng bhagus ka engko` pole mun bannya` palappa kacang ben babang merahna.


Mon langgheng samarenah alakoh biasanah achmad mukkak hp pas mukkak aplikasi Instagram se econggok kajiannaah ustadz khalid basalamah hafidzahullah se ajelas aghi tentang “JEK SAMPEK TERPANGARUH HAL - HAL NEGATIF” Achmad cek sennenggah mon ngeding aghi kajian parak benareh achmad nyonggok tak gempang maraktek aghi ken mon eperaktek aghi hasil ngeding aghi deri kajienna ustadz khalid basalamah nik sakonik insyaallah manfaatdeh benyak. Achmad sajjhegeh ngeding aghi kajien pas segghut abejheng lemak betoh e masjid pas etambeh sgghut norok kegiatan masjid ben acara sosial se bedeh neng kantorrah. Manfaat ngeding aghi pas nerap aghi kajian ustadz khalid basalamah Achmad odhi’en lebbi tenang ajeleni kaodi’an edhunyah se ghun sementara.


Serah se lok oneng toko Bandung ? Toko Bandung neka istananah pikakassah roma se paleng lengkap ban mode se kottah Bhangkalan. E ka'dhinto sampeyan bebas mele napah bein. tapeh sayangngah kennengan neka neh se lok strategis, daddhi kabanynya'an oreng neka bingong, napah pole oreng anyar. Nyareh alamattah bein lok oneng makeh ngangghuy google maps. Toreh sareng kuleh etetennah. Daddhi sampeyan dhari ma sake' Bhangkalan ka'dhinto loros didhik, mangken badha lampu mera ambu, teros belok kann neng pertellon ka'dhinto. Nah, sampeyan kan la atemmoh KPU ghi, lajuh loros terros, mangken atemmoh pertellon pole. Langsung  abhiluk kanan, diddhik epon badha gang sempit sarah paleng cokop sepeda motor tok, neka masok teros miluk kiri, neng ghir dhajah kennengannah. Ampon la badha tolesannah.


Salah settong olahraga se bennyak esennengen riyah badminton otabeh bulu tangkis. Oreng lakek ben binek, oreng tuah ben ngodeh biasanah padeh sennneg olahraga riyah, polanah olahraga riyah bisa elakone neng delem ruangan, tapeh meggih deiyeh pagghun bisa mekeluar keringet. Ajer amaen badminton riyah gempang, sekejjhek bein pasteh le bisa. Intinah amaen badminton riyah kodhu bisa nokol kock jek sampek labu ngangghuy raket badminton.  Deddhinah salah settong se kodhu bedeh ben andik mon oreng terro ajher otabe amaen badminton riyah raket. Argenah raket badminton riyah cem-macem molaen deri so mode se demmang egebey deri plastik bedeh sampek se semmo berrek ben larang argenah. Mon gik gebey ajher melleh raket se lok pateh larang kiyah wes cokop.


Indonesia lakar terkenal sareng neghara se soghi sareng budhajana, sala settongah neka alat musik tradisional. Neng Madhura bisaos ghaduwan alat musik tradisional jughan se Lok kala sareng wilayah se laennah. Neng Madhura sareng daerah Jhaba Temor laennah alat musik se kasohor ban familiar sareng kalangan masyarakat ka'dhinto omommah badha 3 jenis bein. Badha saronen se ngaropa aghin terompet tape monyena lebbhi cempreng. Badha jughan tong tong alat musik se akadhi kentongan ghun coma e pokol jaruah monyennah lah ngga tong tong. Ban se terakhir ka'dhinto engghi jareya Ul Da'ul se aripaaghin perkusi ban suarannah lakar semmoh cempreng jughan. Kalabhan rata rata monyena alat musik Madhura Eka semmoh tengghi nyasoaiaghin penyanyi se a suarah tengghi ban cempreng.


Alako neng layanan kesehatan dhasar alias Puskesmas ruwa jham lakona molae dari kol 07.30 sampe' sore kol 16.00. Mun neng Sorbhaja jham lakona senin sampe' kamis pade ben jham lakona perusahaan otabe kantoran umumma, tape mun are sabto ye alako pera' satengah are, kol settong aben la mole. Bhidhe ben rumah sake' se alakona model te ghantean, liburra ta' maste. Puskemas riya mun e kota raja tade' kennengan rawat inappa, dhaddhi jham pelayananna ye pade ben jham lakona kantoran. Oh iya pole, ra kera bede 63 Puskesmas e Sorbhaja, ye panengnga masyarakatta bannya', dhaddhi layanan kesehatan dhasarra kodhu bannya'. Ruwa bhai la ta' cokop.


Manabi sampean entar ke Madureh, jhek keloppaen entar de' berung kaangguy ngakan massa an madureh se enyama aghi Kaldu Kokot. Kakanan nikah khas derih Kabupaten Sumenep. Kaldu Kokot nikah kakanan se akuah ben derih kikil (otabeh se esebut bik reng Madureh to'ot) sapeh. Se khas derih kakanan se berasal derih Sumenep nikah kuanah e kekabey derih artak (cang ijo). Campuran kuah otok riah e berrik pelappa se khas derih Madureh se adeddhi aghi rasanah Kaldu Kokot riyah seddeh ben sae. Kaldu Kokot cek salpa eng e kakan bik beng guring ben keropok. Jhek sampe lopa dek teretan ka angguy ngerasaaghi Kaldu Kokot.


Teppak kaula entar ka Bli sareng kancah kulah, abdhina nengale upaara ke aghamaan ommat Hindu se anyamah Ngaben. Kaula dhari Sorbhaja ka Bali jareya ngakan bhakto saketar 6 jam. lastarennah dhari jareya kulah sareng ca kancah se laennah entar nengale sala settong proses se loar biasa ka'dhinto. Kaula sabelummah Nengale Upacara Ngaben jareya e molae pokol 10 lagguh sampe' pokol 5 sore jareya. Mela dhari ka'dhinto kaula sareng ca kancah ghi langsong nengale proses paneka ban a lan jhalan neng Villa e Bali se semmak sareng saba ruah daddhi pemandangannah lakar la asre ban bannyak penduduk Bali nah. Marennah dhari jaruah lanjut kalagghuna nengale proses ngaben jareya sampe' siang ban lajuh ka tase' muang abuh mayattah ka'dhinto. Ongghu jareya pengalaman se paleng lebhur.


sala sittong cara ghebey nyampe' aghi rasa sakalangkong kita dhe' pelayan ben staf resto ariyah , aberrik tips. Pesse tips riyah pesse se e berrik konsumen ka oreng se aberrik jasa ghebey tambeen arghes dheri jasanah. Ning Indonesia, senyatanah tak wajib aberrik tips. Laen moso ning Amerika se haros aberri' tips ka pelayan resto. Biasanah ning Indonesia, aberri; tips pas e anggep a sedeka dhe' oreng se abhentoh otabe dhe' oreng se a beriik jasa. Maskeh ning Indonesia aberi' tips benni budaya, tapeh oreng indonesia terkenal moso ghempang a berrik dhek oreng laen. Oreng indonesia olle peringkat oreng paleng dermawan dheri Charities Aid Foundation,


Beberempah pemerintah neghereh neng dhunnyah le nerbitaghi beberempah insentif ben aturen ghebey nanggulangin masalah jiah, se tojjhuennah ghebey ningkataghi penjualannah mobil listrik, ghebey ngebiayain perkembangan teknologi mobil listrik sampe arghe baterai ben komponen mobil bisa sajen efisien. Pemerintah Amerika Serikat le merrik dana hibah sebennyak US $2,4 Miliar ghebey ngembangaghi mobil listrik ben baterai. Pemerentah Cenah ngumumaghi jhek mereka nyediaaghi dana sebennyak US $15 Miliah ghebey molaen industri mobil listrik neng negherenah. Beberempah pemerintah lokal ben nasional le nerbitaghi kredit pajak, subsidi ben insentif laennah ghebey ngorangen arghe mobil listrik ben mobil plug in male bisa depak dek target efisiensi kendaraan.


bhan arennah kaula manabi tageh tedung, ngenom aeng pote lajuh ngakan buah apel otabah wortel langsung kakan jaruah lok usa e jus. Abdhina senneg ka wortel sareng apel amargha bhagus ka kasehadhan kole'. Lastarennah adha'ar buah sejam agghi' biasaanh kaula adha'ar nase' pote ghabay stamina ghu lagguh epon sableummah pokol 9 lagguh. nag lastarenh adha'ar karbo otabah nase' abdhina ngenom pa bennya' ban mangken se jam agghi' abdhina biasannah adha'ar sayur, sayur se biasa kulah kakan ka'dhinto engghi paneka selada areng wortel sahaja. Nah Kulah neka pecinta selada, badha jughan brokoli, tapeh manabi brokoli biasannah ghabay brokoli krispi se eghuring ajariyah, sareng ngakan wortel pole. Wortel se eangghuy neka wortel buahh ghi.


Tongtong areya ekaghabay dari perreng bungkol. Biyasana mon terro monyea arowa nambhu tabbhu. Biyasana etabbhu reng-bhareng. Tontong biyasana amonye dhing bulan pasa. Etabbhu bi’ na’-kana’ se terro nyagha’aghinna oreng tedung kaangghuy asaora. Na’-kana’ biyasana anabbhu neng pengghir jhalan. Badana bharang se nyar-anyar Tongtong dhaddhi kala. Kodhu eberri’ tabbhuwan laenna keya. Nyatana Tongtong areya etabbhu dhing bada maleng neng sa-dhisa. Biyasana neng gharduna oreng, pagghun bada Tongtong. Ekaghabay ga-jaga. Banne ghun maleng, mon bada kadhaddhiyan neng alam pada keya. Senga’ gempa otaba parkara laenna. Tongtong biyasana bada neng acara sape sono’, kerrabhan sape, otaba acara-acara se laen, se essena kaghumbira’an. Bisa keya neng acara daol.


Lambha' teppak SD kaula toman ghaduwan cita-cita daddhi Chef amargha senneng amassak ban senneng nengale oreng amassak. teppak mangkat sakolah toman kaula ambu ka compo'na kancah kaula amargha terro nengale Master Chef Indonesia ruah. Cek sennenga kaula neka amargha lebur ruah nengalennah. Amargha Kulah dhujen ngakan jughan ban dujen ngebey eksperimen daddhinnah kaleburen jaruah manabi amassak den bedenan. Sampe' baktoh SD kellas 1 kulah adabhu ka guruh kaula manabi kulah terro daddhi tokang massak. namong an le ampon rajeh kelas 7 SMP cita cita se terro daddhi tokang massak la aobha ban pangaterroannah laen pole. Amassak paneka hobi bein benne cita cita.


Sabbhan ghi' kana' en mon are Minggu noghui tv nyongngo' filem Goku otaba Power Rangers, Setiya pa-apa bada e hp kabbhi. Amaen hp ghan re-saare mon tada' lakona lakar ta' egharassa. apa pole batrena hp setiya abak abit se tada'a. kadhang dari ghu-laghu kantos duhur ta' egharassa. Paleng nyaman lakar sambi nyongngo' video otaba caretana filem e Fesbuk otaba Yutub. Keng heranna ta' palerlerran sakale se anyama mata. Oddhi ngajhi dari ghu-laghu kantos duhur pola kowat. olle samakro' la sake' tengnga rassana. Lakar bhidha ngesse'e bakto tada' lakona kalaban aleccer hp. Tao apa Keng engko' se enga' jiya, apa rengblaen pada kiya ya ta' tao.


Chef Devina Hermawan toman a posting koleksi todik en se anyar. Bede 3 koleksian anyar todik chef devina, nyamanah seri limited edition dheri Wusthof Amici 1814 8", Shun Engetsu 8" ben Zwilling J.A. Henckels Intercontinental 290th Anniversary 8". Todik se Wusthof Amici 1814 lebur polanah ning ghu' tegghu'en bede kajuh zaitun calabria se ghun bede sittong ning dhunyar, artenah adhe' todik se ghu' tengghu' en padeh. Kajuh zaitun calabria riyah kajunah kuat, kokoh, anti aing ben anti bakteri. Ghun bede sittong ning dhunnyah. Katelloh todik chef devina hermawan riyah arghenah empak polo duwe jutah. Todik larang engak riyah, biasanah rang-rang eangghuy. Sebedeh ghun e koleksi otabeh e sempen bhein.


Bulen berik, sengkok' ngakan spagety rassah anyar. Nyamanah Spagety Aglio Olio. Mon ngakan spagety biasanah sengkok messen se rassah bolognese otabe carbonara. Polanah tak toman ngakan ben kateppadhen ning resto riyah bedeh menu spagety aglio o lio, akhirrah sengko' messen ariyah. Spagety ariyah ejhue tak pateh larang, ning kisaran arge 20 sampe 25 ebuh saporsi. Ajiyah biasanah la kenyang polanah spagetynah olleh benyak. Pas deteng ben araasaen, sengkok pas dhedhi dhujen polanah rassanah ghun engak anghuy bumbu bhebeng pote ben abek peddis. Sejjehgeh taoh rassanah spagety aglio o lio ariyah, mon bede menu spagety ning resto sengkok pas deddhi pasteh messen spagety riyah. La tak toman pole ngakan spagety carbonara ben spagety bolognese pole.


Careta rakyat engghi ka'dhinto sala settong careta se mideaghin sareng careta laennah, melanah dhari paneka sebab careta rakyat lakar identik sareng cere khas morni asallah ceretah se kasohor dhalam settong daerah. Careta rakyat ka'dhinto se mabadhi aghin asal osollah settong budhaja sebab badhannah kesah se toman badha e jhaman lambannah ban e kesah aghin secara lesan kalangan depak ka nak potonnah. Careta rakyat jareya e padhepak secara toron trmoron ka nak potonnah kalaban badha maksud tor tojjhuen se elakoneh. Tojjhuen dhari cereta rakyat Paneka bisa daddhi settong hiburan masyarakat ban bisa daddhi sala settong media pangajharan tor sarana pendidghen samangken. Ban biasannah dhalem careta ka'dhinto bedeh pessen se e ka maksud dhalam settong cereta ban terro depak ah ka pangerengah.


Isna asakolah kels Ennem SD. Esakola’annah Isna parepp’en ujian mata pangajharan kesenian ujiannah esoro nyanyi aghi laghu Bahasa Madhura. Isna ben cakancanah bhi’ ghurunah eberrhik bakto saminghu ghebey afalan nyanyi ma’ le olle nilai ujiannah tegghi. Isna kabiyen ngafal aghi laghu Daerah se judullah “Ler Saalir” bhenareh Isna anyanyi ma’le afal bhiasanah se ngancaeh afalan eromanah kakak Isna se anyamah Kardi. Benareh Kardi ngedhi aghi al’en latian mon sala kardi minta’ ale’en soro ngulang anyanyi dheri adhe’ pole. Olle samingghu korang dhuareh Isna lancar anyanyi Ler saalir. Kadir talaten ongghu ngajher aghi ale’en. Pas baktona ujian Kesenian e molaeh, Isna afalan laghunah lancar pas olle nilai thegghih olle nilai 100.


Kake apa tao jhajhan se anyama leppet? Neng Madhura jhajhan jiya bannya’ ekaghabay bi’ oreng dhingla bada lamaran otaba mantan. La nyatana neng Sumatera Barat bada keya jhajhan se enga’ leppet se kake kennal neng Madhura. Nyamana rowa Lamang. Lamang bada duwa’ macemma rassa. Bada rassa manes ban accen. Pada cora’ bi’ se bada neng Madhura. Cora’ bada leppet se accen se dalemma bada abon jhuko’en. bada keya se manes, se biyasana neng dalemma aesse keddhang otaba nangka. Keng mon Lamang jiya ghun bada duwa’ macemma rassa. Dhasarra ekaghabay dari bherras plotan ban pate. Pas epamaso’ ka daun keddhang dalem perreng. Marena jiya perrengnga eyobbhar neng apoy rabak. Jhajhan reya andi’ bau se laen paleng dhing ebhandingaghi bi’ lepped. Mon lepped rowa polana etowwab. Banne eyobbhar bi’ apoy rabak.